
Mélyen tisztelt teljes Ülés ! 

Az 1893. évi 43. tvczikk meghozatalával törvényhozásunk- 
nak szabad tér nyílt az ipari szellemi tulajdon jogvidékének ön- 
álló szabályozása és egy új szabadalmi törvény létesítése körül, 
mely által az 1878. évi XX. törvényczikkbe iktatott és az 1887. 
•évi XXIV. törvényczikkel meghosszabbított vám- és kereskedelmi 
-szövetségnek XVI. czikke módosíttatott. Ezen XVI. czikk értel- 
mében mindkét törvényhozás kötve volt ahhoz, hogy a szabadalmi 
engedélyezés feltételei mindkét állam területén egyforma elvek 
szerint lesznek kölcsönös egyetértéssel törvényhozási úton meg- 
.állapítandók és ha a szükség kívánná, hasonló úton megváltoz- 
tatandók és hogy addig, míg ez megtörténhetik, az e részben 
mindkét állam területén jelenleg fennálló, lényegben egymástól 
-el nem térő rendszabályok maradnak érvényben. Ezen közösség 
a fennálló szabályok elavultsága, az egyértelmű intézkedések 
létesítésénél követett hosszas eljárás nehézkessége folytán fen- 
ntartható nem lévén, a hivatolt törvényczikk azt megszüntette. 
Időszerűnek mutatkozik tehát a szabadalmi kérdéseknek az érde- 
kelt körök általi tárgyalása és megbeszélése és miután eddigelé 
hivatottabb személyek e tárgyban fel nem szólaltak, bátorságot 
vettem magamnak a kérdések megérintése által discussiójuk meg- 
indítására szerény kísérletet tenni. A szabadalmi ügy jogi és köz- 
.gazdászati érdekeket ölel fel egyaránt, de én különös tekintettel a 
jogász-egylet feladatára, értekezésemben egyedül jogkérdésekkel, 
bár azoknak csak egy részével fogok foglalkozni — az összes jog- 
kérdések érintése egy felolvasás keretén túl menne — és pedig 
^figyelemmel a régi törvénynek vagy helyesebben a fennálló sza- 
bályokban a gyakorlatban mutatkozott, a theoria és a külföldi 
törvényhozások által nyilvánvalókká lett hiányaira. Nem is érin- .-- 

lem tehát a szabadalom mibenlétét és alapját, az intézet fennáll- /-.Cvr 

hatását, a szabadalom feltételeit, keletkezését és megszűnését, 
az azt adományozó hatóságok szervezetét és működési körét, az 
órvényesíthetós módját és eljárását, és csakis azon jogi hatásokra, 
szorítkozom, melyeket a létező szabadalom annak birtokosára 
nézve szül és melyek jogosítványok élvezetében és kötelességek 
teljesítésében állva, jogviszonyokként tűnnek fel. 

A szabadalom birtokával járó jogok tekintetében azok kez- 
detét, alanyait, tartalmát, alaki forrásait és azt kell vizsgálat alá- 
venni, kik etilen legyenek a jogok érvényesíthetők. A szabadalom 
birtokával járó főbb kötelezettségek tekintetében a gyakorlatba 
vétellel, a kisajátítással, az átengedési kényszerrel és a díjfizetés 
kötelezettségével kell foglalkoznunk. Ezen fejtegetések a rendel- 
kezésre álló idő rövidségénél fogva természetszerűleg csak vázla- 
tosak lehetnek, miért is ezek tekintetében eleve is a tiszteli 
közgyűlés jóakaró elnézését ki kell kérnem, egyébként megje- 
fyezvén, hogy a jogász-egylet szakközönsége előtt nem is lehet 
geladatom ezen kérdésekkel magyarázólag foglalkozni, hanem 
csakis ezeknek esetleges megvitatására az indító alkalmat szol- 
gáltatni. 

A szabadalommal járó és abból folyó jogok kezdetére vonat- 
kozólag eddigi törvényünk 26. §-a szerint a szabadalommal 
összekötött jogosítványok kezdőpontja a szabadalmi okirat 
kiállításának napja. Az érvényesíthetés kezdőpontja eredetileg a 
kihirdetés napja volt. A jogok fenmaradására a szabadalmi 
kérvény beadásának napja, az úgynevezett elsőbbségi nap vissza- 
hatással bír, a mennyiben a szabadalom létezésének feltételei 
ezen elsőbbségi nap alapúi vételével bíráltainak el. Itt két kérdés 
merül fel. 

Az első kérdés az, vájjon mindaddig, míg a szabadalmi ok- 
irat kiállíttatik, helyes-e, hogy a találmány feltalálója és a sza- 
badalom kérvényezője teljesen jogoltalom nélkül maradjon és 
hogy addig összefont karokkal nézni tartozzék, míg más valaki 
kizárólagos tulajdonát képező találmányán, illetve jövendőbeli 
szabadalmán a bitorlást elköveti ? 

A másik kérdés az, vájjon nem kell-e a törvénybe intézke- 
dést felvenni, melylyel a feltaláló a beadáskor keletkező elsőbb- 
ségi jogot, a szabadalmat kiállító hatóság határozata ellen is 
megvédhesse? 



Első tekintetre kívánatosnak mutatkozik, hogy a feltaláló 
jogának védelme ne legyen feltételezve azon időponttól, melyben 
a szabadalmi okmányt kikapja, illetve, melyben a szabadalom 
kihirdettetik. Joga találmányának bejelentése napján keletkezett. 
Különösen állt ez eddigelé nálunk, a hol 1894 január l-ig egy 
szabadalmi okirat kiadása legalább is négy hatóságon, úgymint a 
két minisztériumon és a két műegyetemen átment és a hol gyak- 
ran egy egész év is elmúlik, mig a feltaláló a szabadalmi ok- 
mányt kikapja. Nem mondható tehát méltányosnak az, hogy a 
feltaláló mindaddig, mig ezen okmány birtokában nincsen, véd- 
telenül álljon, illetve minden fegyvert nélkülözzön az ő talál- 
mánya ellen elkövetett bitorlások megtorlására. Az ideiglenes 
okmányoknak kiállítása lenne itt fontolóra veendő, melyek alap- 
ján a feltaláló feltételesen ideiglenes védelmet kap olyként, hogy 
az ideiglenes oltalmi intézkedések véglegesekké válnak az esetre, 
ha szabadalmi okmány részére ki fogna állíttatni, mi mellett 
visszaélések elkerülése ez óljából bizonyos szigorú eautelák köve- 
teltethetnek. Az ideiglenes védelemre találunk bár nem nagyon 
tökéletes példákat több külföldi törvényben, természetszerűleg 
nem mindenütt egyenlő elvi alapokon és irányokban, úgymint 
a Svájczban, Angliában ós Németországban. Az 1888. évi novem- 
ber 15-én hatályba lépett svájezi törvény szabályozza az ideig- 
lenes szabadalmak intézményét, a mennyiben 16. §-ában ideig- 
lenes szabadalmi okmányok kiállítását engedi meg ellentétben a 
végleges okmányokkal (brevet definitív, brevetto assoluto). A vo- 
natkozó törvényszakasz szószerint következőkép hangzik : « A kér- 
vényezőnek a 14. §. 1., 2., 4., 5. pontjaiban kitett feltótelek 
teljesítése esetén ideiglenes szabadalom adandó. Ezen ideiglenes 
szabadalom a kérvény keltétől számított két esztendő tartama 
alatt biztosítja kizárólag a birtokosnak a jogot egy végleges sza- 
badalomra, tekintet nélkül arra, vájjon a találmány időközben 
nyilvánosságra jutott. A birtokost nem illet azonban kereseti jog 
a találmány utánzása vagy használata miatt. Az ideiglenes, sza- 
badalom birtokosa ezen két esztendő lefolyása előtt tartozik a 
1 4. § . 3. pontjában követelt igazolás teljesítése által vegtaggs szaba- 
dalmat kieszközölni, mert ellen esetben ama szabadalom megdől. 
A végleges szabadalom nem visezahfttól Tartama az ideiglenes 
szabadalom keltétől Számíttatik ». A svájezi törvény efcén sza- 

vaiból látható, hogy az ideiglenes szabadalom intézménye ott még 
nagyon tökéletlen és kifejletlen, miután kereseti joggal az utánzó 
ellen összekötve nincsen és annak egyedüli czélja csak abban 
áll, hogy a birtokosnak a végleges szabadalomhozi kizárólagos 
jogot biztosítsa. A svájczi ideiglenes szabadalom létoka azon 
törekvésben keresendő, hogy a kérvényező irányában támasztott 
messzemenő követelmények némileg enyhíttessenek. Ezen köny- 
nyités az idézett törvényszakaszból kitűnőleg a 14. §. 3. pontja- 
alóli felmentésben áll, mely szerint a kérvényező kérvényéhez 
annak bizonyítékát mellékelni tartozik, hogy a feltalált tárgy 
egy mintája (modell) vagy a tárgy maga létezik. Mintának tekin- 
tetik a találmány kivitele vagy annak másképeni testi feltünte- 
tése, mely annak lényegét világosan felismerni engedi. Az 
ideiglenes szabadalom intézménye nélkül nagyon könnyen tör* 
ténhetnék, hogy a feltaláló, ki a minta előállítása végett titkát 
másokkal közölni kénytelen, találmányától vagy annak újdonsági 
jellegétől megfosztatnék. Bár e szerint a svájczi törvény nem 
valósítja meg a tulaj donképeni ideiglenes védelmet gyakorlati 
hatály lyal, mégis örömmel üdvözlendő az ott honosított intéz- 
mény, mert első és úttörő, annál is inkább, mert a svájczi tör- 
vény keletkezési története mutatja, hogy ott jelentékeny törvény- 
hozó tényezők, mint a Bundesrath és a Nationalrath az ideiglenes 
szabadalmaknak az utánzó ellen joghatályt akartak tulajdoní- 
tani és hogy a törvény jelen szövegezése csak a Stánderath 
ellenállásának tulajdonítandó. A Bundesrath ugyanis indítvá- 
nyozta volt: «Wenn es sich um Gegenstánde handelt, welche 
wáhrend der Dauer eines provisorischen Patentes hergestellt 
worden sind, entscheidet des Gericht darüber, ob besagte Gegen- 
stánde von ihrem Inhaber nach Leistung einer Entschádigung 
an den Besitzer eines definitíven Patentes in den Handel gebracht 
werden dürfen» és ezen indítvány indokolására felhozta, hogy 
az abban felállított szabály nélkül a legsúlyosabb visszaélések 
történhetnének, hogy az ideiglenes szabadalmi jognak is a 
kellő oltalom adassék, és hogy a sértés jogkövetkezményei ki 
legyenek tüntetve. «Diejenigen, welche ohne Ermáchtigung des 
Patentinhabers eine bloss provisorisch patentirbare Erfindung 
ausbeuten, wissen, was sie zu gewártigen habén, und sollen 
daher auch die Folgen ihrer Handlungen tragen.o A National- 

rath az ideiglenes szabadalom tartama alatt más személyek által 
előállított tárgyakból a végleges szabadalom kiállítása idejében 
még eladatlan tárgyak tekintetében a bíróságra egy netáni kár- 
pótlás megítélését akarta bízni, mely határozathozatal mindkét 
fél érdekeinek méltányos mérlegelésével hozandó, de még a 
Standerathban is egyes tagok az ideiglenes szabadalomnak az 
utánzó ellen irányuló oltalmat akartak nyújtani. 

Az 1883. évi angol törvény 14. §-a szintén megállapítja az 
ideiglenes oltalmat, bár ott ideiglenes okmányok nem állíttatnak 
ki. Az utánzó elleni kereseti joggal ezen ideiglenes oltalom nem 
jár. Hasonlóképen találunk példát az ideiglenes oltalomra az 
1891. évi német törvény 23. §-ában, mely külön alakot szintén 
nem ad ezen előzetes védelemnek, de mely a törvény szövege- 
zése és a helyes törvénymagyarázat szerint az ujabb törvények 
közt az általunk jelzett irányban, a legelőrehaladottabb állás- 
pontot foglalja el. «Erachtet des Fatentamt die Anmeldung für 
gehörig erfolgt und die Ertheilung eines Fatentes nieht für aus- 
gesehlossen, so beschliesst es die Bekanntmachung der Anmel- 
dung. Mit der Bekanntmachung treten für den Gegenstand der 
Anmeldung zu Gunsten des Patentsuchers einstweilen die gesetz- 
lichen Wirkungen des Fatentes ein.» Sem a törvényben, sem a 
törvény hozatalát megelőző tárgyalások folyamán nem található 
adat arra nézve, hogy ezen ideiglenes jog tartalma más, mint a 
végleges jogé. A végleges jogtól csak tartamának bizonytalansága, 
de nem tartalma által különbözhetnék csak. Miután a törvény 
az ideiglenes és a végleges oltalom hatásai közt különbséget 
nem állapít meg, a bíróság adott esetben köteles lesz az ideigle- 
nes oltalmat kereső félnek ezen oltalmat az utánzó megbüntetése 
által nyújtani. Az idézett példákból kitűnik, hogy az újabb tör- 
vényhozások mind az ideiglenes szabadalmak eszméjével foglal- 
koztak és hogy a jövő törvényhozások feladata lesz, ezen eszmét 
tovább fejleszteni és hatályos törvénybeli rendelkezésekké ki- 
domborítani. 

A szabadalommal járó és abból folyó jogok kezdete tekinte- 
tében általunk fentebb felvetett második kérdésre vonatkozólag 
elvként kell elfogadni, hogy az elsőbbségi nap meghatározásánál 
a feltaláló jogait feltétlenül meg kell óvni. A szabadalom kezdő- 
pontjának ugyanis az első bejelentési nap és azon óra veendő, 

melyben a feltaláló, a jövendőbeli szabadalombirtokos találmá- 
nyának szabadalmaztatása iránti kérvényét a hatóságnál benyúj- 
totta. Ezen elsőbbségi nap megállapítására vonatkozó igény egy- 
részt határozottan a feltaláló jogának tekintendő, melyet a sza- 
badalmi kérvény benyújtásának ténye által megszerzett, de 
másrészről az anyagi jog tekinteteinél fogva ezen kérdésnek elvi 
szempontból való szabályozása igen fontos, mert sok életbe vágó 
következmény fűződhetik ahhoz. Előfordulhat, sőt a leggyakoribb 
esetben megtörtént, hogy a feltaláló, azon hiszemben, hogy most 
már minden, őt titoktartásra szorító békótól szabadult, azonnal 
szabadalmi kérvényének beadása után találmányát nyilvánosan 
gyakorlatba veszi és így a szabadalmi kérvény benyújtásának 
ténye által védett illetve védettnek vélt találmányt maga köz- 
tudomásra hozza. Igen gyakori eset továbbá, hogy a szabadalmat 
adományozó hatóság, t. i. a minisztériumok egyike vagy másika 
vagy a szakértő testület, a műegyetem véleménye alapján vagy 
más indoknál fogva a szabadalom alapjául szolgáló leírást kielé- 
gítőnek nem találja és ennek egyik vagy másik iránybani kiegé- 
szítését, pótlását vagy módosítását kívánja. A feltaláló az ado- 
mányozó hatóság ezen utasításának feltétlenül eleget tenni 
köteles lévén, a szükséges pótlást, kiegészítést, módosítást meg- 
tette és meglepetésére a szabadalmi okmány kézbesítésekor arról 
értesül, miszerint a szabadalom elsőbbségi napjául nem az ere- 
deti benyújtási nap lett megállapítva, hanem azon nap, melyen 
ő a kiegészített, módosított, kibővített vagy megváltoztatott le- 
írást a szabadalmat adományozó hatóságnak bemutatta. Ilyen 
szabadalomnak értéke a szabadalom-tulajdonosra nézve azután 
tulajdonképen semmi, mert a későbbre kitolt elsőbbségi nap és 
a feltaláló saját, bár jóhiszeműleg és beadott szabadalmi kérvé- 
nyében bízva elkövetett, a találmány nyilvános előállításában 
álló cselekményei által a szabadalom alapfeltételét képező újság 
jellege le lett rontva. Előfordultak esetek, a hol a minisztérium a 
feltalálótól azt kívánta, miszerint egy szabadalmi kérvény helyett 
két szabadalmi kérvényt adjon be, miután két technikai eszme 
megvalósításának tekintették az ezen egy kérvényben bejelentett 
találmányt. A feltaláló részéről ez megtörtént. Az ezen utasítás- 
hoz képest benyújtott két szabadalmi kérvény tartalma, az ahhoa 
csatolt rajzok ugyan identikusok voltak, csak benyújtásuk napja 

volt különböző és megtörtént azután azon feltűnő eset, hogy a 
minisztérium az egyiknél meghagyta az első kérvény benyújtási 
napját elsőbbségi napnak, míg a másiknál a későbbi benyújtási 
napot tekintette elsőbbségi napnak, mi által az illető szabadalom 
ujdonsági jellege lett veszélyeztetve. 

Ilyen visszás állapotoknak lehetőségét a törvénynek ki kell 
zárnia, annál is inkább, mert, mint a felhozott példából kitűnik, 
a külföldi államoknak a szabadalmi leírások közzétételét elren- 
delő intézkedései által az egyidejűleg több országban szabadalmat 
kérő feltaláló veszélyeztetve van. 

A szabadalomból folyó jogok kezdetének megállapításánál 
de lege ferenda fontolóra veendő lesz továbbá az, vájjon nem 
létesítendő-e az ideiglenes szabadalmi intézmény azon okból is, 
hogy a feltalálónak lehetőség nyújtassák, miszerint az általa fel- 
talált technikai eszmét valósító iparmüvet, melyet azonban töké- 
letesen és teljesen még ki nem dolgozott és melyet ennélfogva a 
gyakorlatban még teljesen kivinni és valósítani nem képes, talál- 
mányának illetve találmánya leírásának ideiglenes depositiója 
által megvédhesse olyként, hogy a későbbi tökéletesbült és teljes 
iparmű veszélyeztetése nélkül nyilvánosan ezen találmány per- 
fectionálása czéljából kísérleteket, müveleteket tehessen és ipari 
tevékenységet fejthessen ki találmánya körül. Észak-Amerikában 
ez, mint a Gaveat-intézmény honosítva van és ott czélszerünek 
mutatkozott. 

A Caveat-intézmény az amerikai törvény következő rendel- 
kezései által szabályoztatik. « Az Unió minden polgára és minden 
idegen, ki a honosság megszerzése iránti szándékát esküvel meg- 
erősíti és egy év óta az Unió területén lakik, jogosítva van, ha 
egy általa tett találmányt még tökélyesbíteni akar, 10 S fizetése 
ellenében egy Caveat-ot a szabadalmi hivatalnál bevezettetni, mi 
az által történik, hogy találmánya és lényeges ismertető jeleinek 
leírását benyújtja és találmányának oltalmát a találmány teljes 
befejezéséig kérelmezi. A Caveat a titkos levéltárban őriztetik és 
egy évre hatályos. Ha ezen egy esztendő tartama alatt más va- 
laki egy szabadalmi kérvényt benyújt, mely valamiképen a 
Caveattal coliidái, akkor ez szintén titkosan lesz deponálva és 
egyúttal a Gaveator ezen szabadalmi kérvény benyújtásáról érte- 
síttetik és felszólíttatik, hogy teljes leírását mintával és rajzzal 

bárom hónap alatt nyújtsa be. A Caveat-ot benyújtás után sem 
visszavonni, sem módosítani nem lebet. Egy Caveat ugy, mint a 
szabadalmi kérvény, csak egy egyes találmányra vonatkozhatik. 
A Caveator nem igényelheti azt, hogy oly szabadalmi kérvények- 
ről értesíttessék, melyek már a Gaveatjának bejegyzése előtt füg- 
gőben voltak. A Caveat évről-évre megújítható, ha mindegyik év 
végén mindenkor 10 S fizettetik. » Ezekből kitetszőleg a Caveat 
még nem tökéletes találmányok részére teremtett óvó rendsza- 
bály, mely Amerikában az érdekeltek által nagyon szívesen 
igénybe vétetik. A feltaláló nyugalommal tökéletesbítheti találmá- 
nyát, mely esetleg a gyakorlati alkalmazásra még nem érett és 
e mellett még minden az ő találmányára vonatkozó későbbi sza- 
badalmi kérvényekről ideje korán értesíttetik. 

A szabadalomból folyó jogosítványok tekintetében a szaba- 
dalmi törvény főfontosságu rendelkezéseit azok fogják képezni, 
melyek a szabadalommái összekötött jogok alanyának kérdéseit 
szabályozzák. 

Fennálló törvényünk nem intézkedik szabatosan a felől, 
hogy ki legyen tulajdonképen a szabadalmi jogok alanya. Ez 
nem pusztán tbeoretikus kérdés, van annak igen messze menő 
gyakorlati jelentősége. Az általánosan elfogadott elv az, hogy 
mindenki, legyen az physikai vagy jogi személy, lehessen a sza- 
badalmi jogok alanya. Az itt felmerülő kérdések közt első helyen 
figyelmet érdemel a valódi feltaláló és azon személy közti kü- 
lönbség, ki az államhatalomnál mint első kérte a szabadalmat. 
Ha azon felfogásból és elvi alapból indulunk ki, a hogy valódi 
feltaláló legyen a szabadalmi jog alanya, akkor ebből azon jog- 
tétel is folyik, miszerint a valódi első feltalálónak, ha szabadal- 
mat nem is kért és nem kapott, a feltalálás ténye prioritásának 
bizonyítása esetén jogában álljon per utján a szabadalmat ado- 
mányozó hatóság előtt követelni azt, miszerint az, a magát első 
feltalálóként feltüntető, de tulaj donképen és tényleg későbbi 
feltaláló által kért és kieszközölt szabadalom, a szabadalmat 
kiállító hatóság által reá ruháztassék, és hogy az általa perrel 
megtámadott korábbi szabadalom-tulajdonosnak, de valóságban 
későbbi feltalálónak jogai tulajdonképen az ő, vagyis a valódi 
első feltaláló részére szerzetteknek tekintendők. Sok országban a 
valódi első feltaláló jognélküli és védtelen volt. Egyéb elégtételt 

nem szerezhetett magának, mint azt, hogy találmánya prioritása 
alapján a későbbi feltaláló által kért szabadalom megtagadtatott 
illetve a későbbi feltalálónak adott szabadalom megsemmisítte- 
tett, ha beigazolta azt, hogy a szabadalom birtokosa az ő talál- 
mányából, az ő szellemi munkájából, az ő szellemi vagyonából 
szerezte a szabadalmazott találmány constitutiv elemeit. Ilyen 
intézkedés által az első feltalálónak, az amerikai first inventor- 
nak, csak a megtorlás adatik, de nem valóságos elégtétel. Ezen 
határozottan segíteni kell a jövő szabadalmi törvény létesítése 
alkalmával, mert a helyes szabadalmi törvény feladata a talál- 
mányok világában és az ipari jog terén az erők egyensúlyának 
rendszerét létesíteni és az osztó igazságot megvalósítani. 

A német szabadalmi törvényhozás hasonló fejlődést mutat 
e téren. Az 1877-iki német törvény alapján a valódi első feltaláló 
a szabadalom kiadásának megakadályozására jogosítva volt; a 
későbbi feltaláló által kért szabadalomnak maga részére leendő 
adományozását csak áj bejelentés benyújtása által tehette, mi 
mellett az első bár jogtalan bejelentés nyilvánosságra jutásának 
ujságrontó hatásaitól tartania kellett. Az érdekelt körök ez által 
egyátalán nem voltak kielégítve és a keletkezett mozgalom folya- 
mán azon követelménynyel álltak elő, hogy a valóságos első 
feltalálónak a jog adassék, minden jogtalan bejelentés ellen fel- 
léphetni és azt egyúttal revindikálhatni, minek kapcsán ezen jog 
érvény esi thetése tekintetében az illetékesség és a feltételek kér- 
dései is lettek felvetve. Az 1886-iki szakértekezlet és a német 
birodalmi gyűlés szakbizottságának egyes tagjai az első feltalálóra 
nézve nagyon is kedvező álláspontot foglaltak volt el és az első 
feltalálónak nagyon messzemenő jogokat akartak biztosítani; a 
törvényelőkészítés későbbi stádiumaiban ezen jogok bizonyos 
irányban mérsékeltebb irányzattal lettek megállapítva, a mint 
ezt az 1891-iki német törvény 3. §-ának harmadik bekezdése 
mutatja. Feltételt képez az első feltaláló felszólamlása. Ha ezen 
felszólamlás a bejelentés visszavonását vagy visszautasítását 
eredményezi, a felszólandó, a mennyiben a szabadalmi hivatal 
vonatkozó végzésének közlésétől számított egy hónap alatt a 
találmányt maga részéről bejelenti, követelheti, hogy bejelenté- 
sének napjául a korábbi bejelentés közzétételét megelőző nap 
megállapíttassék. 

11 



12 

A szabadalommal összekötött jogok alanyisága körében a 
honosság kérdése is tekintetbe jön. Az eddigi szab. törvény 
3, §-ában találunk egy intézkedést, mely által a belföldiek és 
külföldiek között külömbség tétetett és mely intézkedés azonfelül 
oly annyira nélkülözi a szabatos szövegezést, hogy a gyakorlat- 
ban ezen törvényszakasz alkalmazása igen nehéz volt és sok 
méltánytalanságnak kiindulási pontját képezte. A törvény 3. §-a 
következőleg hangzik : «Auf eine Entdeckung, Erfindung oder 
Verbesserung, welche aus dem Auslande in das österreichische 
Staatsgebiet eingeführt werden will, kann nur dann ein aus- 
flchliessliches Privilégium verliehen werden, wenn die Ausübúng 
derééiben in dem Auslande noch auf ein ausschliessendes Privi- 
légium beschránkt ist. Eine solche Verleihung kann aber nur 
dem Inhaber des ausschliessenden Privilégiuma oder dessen 
Bechtsnehmer zu Theil werden, ohne diese Beschránkungen ist 
das Privilégium auf eine im Auslande gemachte, im Inlande aber 
noch nicht in Ausübúng stehende Entdeckung, Erfindung oder 
Verbesserung unstatthaft. » 

Ezen §. tárgyát az úgynevezett «Einführungsprivile- 
gium» alkotja. Ezen szakasz ratio legis-e a következő volt az 
eddigi törvényünk legelső commentatorai szerint. Lehetséges 
ugyanis az, hogy egy találmány a belföldön ismeretlen, de 
a külföldön ismeretes és ott ezen ismeretségnél fogva, vagy más 
okból szabadalmi oltalomban nem részesül. Ha már most egy 
ilyen, a belföldön nem ismeretes, de a külföldön ismert, sőt ott 
gyakorlatban álló, de szabadalmi oltalommal nem biró talál- 
mányra a belföldön mégis szabadalom adatik, akkor a belföld 
kedvezőtlen helyzetben lesz a külfölddel szemben és pedig ugy 
a belföldi gyártás, mint a belföldi fogyasztás. A belföldi gyártás 
nem lesz jogosítva ezen szabadalom tárgyát előállítani és a bel- 
földi fogyasztás ezen tárgyat csak drágábban fogja szerezhetni, 
mint a hogy azt szabad verseny mellett és szabadalmi oltalom 
nélkül kaphatná. Midőn a jelenlegi törvényt, mely tulajdonké- 
pen az 1820-iki és 1832-iki törvényeknek ujabbi kiadása, alkot- 
ták volt, akkor a jelenlegi, határokat nem ismerő nemzetközi 
nagy anyagi és szellemi forgalom nem létezett. Aa előbbi idők- 
ben képzelhető volt tehát azon eset, miszerint a külföldön egy, 
bizonyos szükségletet kielégítő találmány, tehát egy ipari czikk 

vagy gép gyakorlatban áll, egy szóval önálló ipart képezés a 
belföldön mégis ismeretlen. 

Ezen külföldi ipar honosítása kormányzati és nemzetgazda- 
sági érdeket képezett és ezen utóbbi szempont volt a 3. §. létesíté- 
sénél a döntő. Mérvadó volt pedig ezen törvényszakasz teremtésé- 
nél azon nemzetgazdászati érv, hogy a külföldi találmányoknak 
behozatala a hazai ipar érdekében fekszik, mi az által éretik el, 
ha a behozott külföldi találmányok szabadalmi oltalomban része- 
síttetnek. Külföldi szabadalmazott találmányok behozatala által 
a belföldi iparra nézve keletkező verseny azért nem jön tekin- 
tetbe, mert a külföldön is szenved az általános ipar az illető 
találmányok szabadalmi oltalmának megszorításai alatt. A bel- 
földi iparnak a behozott találmányok okozta verseny általi meg- 
károsítása ellensulyoztatik az által, hogy a külföldi találmányo- 
kat a gyakorlási kényszernél fogva a belföldön megvalósítani 
kell, mi által a belföldi iparosok a külföld ipari haladásával 
megismerkedhetnek. Külföldi találmányok belföldi szabadalmaz- 
tatása a belföldi iparra nézve azonban káros hatással lehetett, 
ha ezen találmányok gyakorlása a külföldön szabad volna. A tör- 
vény létesítésénél szem előtt tartatott továbbá azon czél, hogy 
egy iparilag visszamaradt ország ipara előmozdíttassék és nevel- 
tessék. A hazai ipar nevelése és ösztönzése czéljából ma már nem 
szorulunk ilyen eszközre, mely ma fölösleges is, mert minden, 
a mi a technikai élet terén megvalósulásra talál, minden, a mi az 
ipar körét nagyobbítja, azonnal nyomtatásban le lesz írva és az 
egész európai ipari világ közös szellemi tulajdonává válik. Azon 
előfeltételnek fenforoghatása mai nap már nem igen képzelhető, 
melynek ezen törvényes intézkedés köszöni existentiáját. Állami 
nemzetgazdasági érdekről tehát már nem lehet szó. Mindenesetre, 
azonban, ha a honosság tekintetében ilyen irány mégis fentar- 
tatnék, magát a törvényszakaszt és a törvény rendelkezését sza- 
batosan, jogásziasan kellene szövegezni, mert ezen szabatos szö- 
vegezés az eddigi törvény 3. §-ánál nem található. 

Kétségre ad ugyanis első sorban okot ezen kifejezés : «ein- 
geführta. Kétség tárgyát képezi, vájjon az illető találmánynak a 
külföldön kell feltaláltatnia vagy kell-e ezen találmánynak a kül- 
földön gyakorlatban is állania. Kétségre adhat továbbá okot a 
« külföld » fogalmának megállapítása és kérdés támadhat, melyik 

az a külföld, midőn esetlegtöbb külföldi ország forog szóban? 
A feltaláló hazáját értik-e alatta vagy azon országot, melyben a 
találmány legelőször gyakorlásba vétetett. A törvény 3. § -a szerint 
kötve van egy ilyen belhoni szabadalom létideje a külföldinek 
fennállásához ; gyakran előfordul azon eset/ hogy több külföldi 
államban van a szabadalom megadva, de mindegyikben külön- 
böző ideig tart ; kérdés támad, melyik legyen azon külföldi sza- 
badalom, melynek viszonya a belföldi szabadalomhoz olyan 
leend, mint pl. a főtárgy melléktárgyához. 

A külföldi feltalálók azon nézetben voltak, hogy szabad 
választásukra van bízva, melyik külföldi ország tekintessék — 
több szabadalom létezése esetén — azon országnak, melyből a 
találmány behozó ttnak tekintessék. Ezen nézet érvényesítése 
a külföldi feltalálók érdekében feküdt, mert azon országot nevez- 
ték meg mint beviteli országot, melynek szabadalma legifjabb 
keletű és így leghosszabb tartamú volt. A legtöbb esetben Bel- 
gium lett megnevezve behozatali országnak, miután a belga 
szabadalom időtartama húsz esztendőre terjed. Az ilyen behoza- 
tali szabadalmak kérvényezésénél a külföldi szabadalom lett 
rendesen mellékelve és a minisztériumok a maguk a kérvényezők 
által mellékelt külföldi szabadalmat tekintették volt; alapszaba- 
dalomnak és annak alapszabadalmi minőségét a szabadalmi 
lajstromba is bevezettették a nélkül, hogy közelebbi vizsgálat 
tárgyává tették volna azt, vájjon ezen a kérvényező által mellé- 
kelt, alapszabadalomnak tekinteni kívánt és tényleg annak is 
tekintett szabadalom a valóságos behozatali szabadalom-e? Az 
illető szabadalom-tulajdonos ilyen esetben azt hihette, hogy neki 
a szabadalom ilykénti adományozása által már most szerzett 
joga van egy az alapszabadalomnak tekintett külföldi szabadalom 
időtartamával azonos tartamú belföldi szabadalmi oltalomra és 
esetleg ezen oltalomba bízva, itt gyárat alapított. A gyakorlatban 
a törvény fentidézett homályos szövegezése igen jelentékeny ha- 
tású visszásságokra vezetett, a mennyiben a szabadalom kiadá- 
sánál követett ezen fentjelzett eljárás a kereskedelmi ministeri- 
umok által a megsemmisítési perben alapvetőnek és kötelezőnek 
nem tekintetett. Egy szóval a ministeriumok nem kötötték ma- 
gukat ahhoz, hogy a szabadalom existentiája fölött dönteni 
hivatott megsemmisítési perben csakugyan azon szabadalom fog 

behozatali alapszabadalomnak tekintetni, melyet a kérvényező 
bejelentett volt a kérvény beadása idejében és mely a szabadalom 
adományozása alkalmával alapszabadalomként lett a szabadalmi 
lajstromba bejegyezve. Ez jogbizonytalanságot idézett elő. Kü- 
lönösen néhány az utolsó években eldöntött per illustrálja a fent 
felvetett kérdést és matatja legjobban, milyen homályban ma- 
radt az eddigi törvény 3. §-ának szövegezésénél a döntő fogalom. 
Egy Berlinben lakó gyáros javított palaczkelzárókra kért Ausztriá- 
ban és Magyarországban 1879-ik évben szabadalmat és kérvé- 
nyének beadásakor alapszabadalomként a Belgiumban talál- 
mányára kinyert szabadalmat jelentette be, mi a kereskedelmi 
ministeriumok által tudomásul vétetett és a szabadalmi lajstro- 
mokba bevezettetett Szabadalmát tehát Einführungspatent-kónt 
kapta és bfcva az akkori jogállapotba és a 3. §. általánosan el- 
fogadott értelmezésébe, Ausztria és Magyarország területén kinyert 
szabadalmát olyannak tekinthette, mely addig fenn fog állani, 
míg Belgiumban kinyert szabadalma fennáll (természetesen a 
mi törvényünk által engedett leghosszabb időtartam korlátain 
belül). A szóban forgó szabadalom-birtokos Ausztriában gyárat 
is alapított, gyártmányai általános elterjedést és nagy kelendő- 
séget nyertek. Következtek a rendes jelenségek : utánzások sza- 
porodása, bitorlási perek, a megsemmisítési per. Ezen megsem- 
misítési perben a szabadalom megsemmisítése kéretett azon 
alapon, hogy a szabadalom nem bír a 3. §. kellékeivel, a meny- 
nyiben a találmány nem lett behozva Belgiumból — hol az nem 
is gyakoroltatott — hanem Németországból, hol a szabadalom- 
tulajdonosnak gyára van, hol találmányát feltalálta volt és hol 
ezen találmányt az Ausztriában és Magyarországban nyert sza- 
badalom elsőbbségi napja előtt gyakorlatba is vette volt. A sza- 
badalom megsemmisítésére irányuló keresetnek hely adatott és 
a vonatkozó 1890-ik évben hozott ítéletben kimondatott, hogy a 
belhoni szabadalom alapjául csak azon ország szabadalmát lehet 
alapul venni, melyből a találmány a belföldbe tényleg behozva 
lett, minek bizonyítására a megsemmisítési perben a szabadal- 
mazott köteles, tekintet nélkül arra, hogy már egy bizonyos 
külföldi szabadalom, mint alapszabadalom lett a szabadalmi 
lajstromba bevezetve. Eltérve az eddigi gyakorlattól, kimondatott 
tehát, hogy a behozatali ország meghatározása bizonyos tárgyi 

jelenségek szerint, de nem a szabadalom-tulajdonos bejelentése 
alapján határozandó meg. Egy másik 1891 -ik évben hozott íté- 
letben behozatali országnak azon ország tekintetett, melyben a 
szabadalom-tulajdonosnak a szabadalmi kérvény idejében ren- 
des lakhelye és gyártási telepe (Erzeugungsstatte) volt, miért is 
egy a kérvényezéskor franczia alapszabadalom által fedett be- 
hozatali szabadalom megsemmisíttetett, miután megállapíttatott, 
hogy a franczia alapszabadalom bemutatása daczára a szabada- 
lom nem Francziaországból, hanem Németországból hozatott be, ez 
utóbbi országban tényleg gyakorlatban, de nem teljes, hanem csak 
részleges szabadalmi oltalom alatt állott. Ezen példákból világos, 
hogy a 3. §. rendelkezései mellett külföldiek szabadalmi jogokat 
és ezeken alapuló gyártási telepeket megnyugvással nem szerez- 
hetnek ós alapíthatnak, annál is inkább, mert a felmerülhető és 
nyitva maradó kérdések korántsem nincsenek kimerítve. így 
bírhat valaki több országban szabadalmat és mindegyikben fog 
a tényleges gyakorlat, a gyártási telep létezése, a lakóhely (pél- 
dául czégnél, melynek több tagja van) kellékei fenforogni ; javí- 
tási szabadalom csak az egyenlő kellékü külföldi szabadalmak 
csak egyike részére lesz megadva vagy több külföldi, de egyenlő 
kellékü szabadalom közt egyik korábban kéretett, mint a másik ; 
egyik szabadalom nagyobb mérvben lett az egyik külföldi állam- 
ban gyakorlatba véve, mint a másikban ; a külföldön nem az 
egész találmány, hanem annak csak egyes részei részesülnek 
szabadalmi oltalomban stb. Mindezen kérdések kielégítő szabá- 
lyozást a 3. §-ban nem találnak. Egyátalán az egész e szakasz- 
ban teremtett intézmény nehezen lesz fentartható. 

Ha már a honosság szempontjából külömbséget kell tenni, 
akkor egyedül a reciprocitás elvén alapuló külömbsógnek volna 
létjogosultság tulajdonítható, mely a legújabb német szab. tör- 
vény 12. §-ának 2. bekezdésében van szabályozva: «Unter Zu- 
8timmung des Bundesrathes kann durch den Beichskanzler be- 
stimmt werden, dass gegen die Angehörigen eines auslándischen 
Staates ein Vergeltungsrecht zur Anwendung gebracht werde.» 

A jogalanyiság szempontjából figyelmet érdemel még azon 
kérdés, mely a hivatalnokok, alkalmazottak és munkások tekin- 
tetében merül fel azon irányban, vájjon egy találmány szabadal- 
maztatását szolgálati viszony fenforgása esetén ki van jogosítva 

kérni. Ezen kérdés külömböző módon fog megoldatni, a szerint, 
a mint az egyik törvényhozás döntő szempontnak tekinti az 
állam és a közönség érdekeinek megóvását a találmány köztu- 
domására hozatala által, mely esetben az első bejelentő fog kü- 
lönös figyelemben részesülni, vagy a szerint, a mint egy törvény- 
hozás mindenekelőtt a valódi első feltaláló szellemi munkáját 
akarja jutalmazni. Azon törvényhozó szempontjából, ki a szabadal- 
mat az első bejelentőnek illetve kérvényezőnek adja, a bejelentőé 
lesz a szabadalom és a szabadalmi jog szempontjából a viszony fő- 
nök és alkalmazott közt érdeknélküli. Ha azonban a törvényhozó 
a tulajdonképi és valódi első feltalálót azaz egy találmány ere- 
deti szerzőjét fogja a szabadalom kinyerésére jogosultnak tekin- 
teni, akkor a kérdés különösen azon esetben igen nehéz lesz, a 
hol a munkás vagy alkalmazott különösen a czélból volt szerződ- 
tetve, hogy a technikai haladásra törekedjék, hogy uj módszere- 
ket találjon fel, melyek azután a gyári vállalatban alkalmaztatni 
szándékoltatnak. Ilyen esetben a főnököt fogja illetni a szabada- 
lom és alkalmazni fog kelleni a képviselet fictióját, a mennyiben 
az alkalmazott feltaláló tevékenysége olyannak lesz tekintendő, 
mely a főnök nevében gyakoroltatott. Figyelmet érdemel minden- 
esetre ezen kérdés és megfontolás tárgyává teendő, vájjon egy 
újonnan alkotandó és a modern forgalom exigentiáihoz simuló 
szabadalmi törvénybe egy ezen kérdést megoldó rendelkezést 
nem kellene-e fölvenni? 

A szabadalom birtokával járó jogok tartalmára vonatkozó 
rendelkezések különösen fontosak, mert a szabadalmazottra nézve 
főkép az bir érdekkel, mire jogosítja őt a szabadalom birtoka? 
A szabadalommal járó jogok tartalmáról intézkedik a jelenlegi tör- 
vény 3. fejezete a 21. és 22. §-aiban. Komoly bírálat tárgyát 
csakis a szab. törvény 21. §-a képezheti, mert jogászias konstruk- 
tióról csakis ezen §-nál lehet szó. A 22. §. nem egyéb, mint az 
elavult szavak és fogalmak rendszeretlen halmazata, és erede- 
tét azon felfogásnak köszöni, mely a szabadalomban még csak az 
állam kormánya által nyújtott kitüntetést látott és mely egyál- 
talán iparrendészeti szempontból tekintette a szabadalom adását. 

A 22. §. következőkép hangzik : 

«Der Privilegirte ist berechtigt, allé jené Werkstátten zu 
errichten und jede Art von Hilfsarbeitern für dieselben, welche 

zur vollstándigen Ausübung deB Gegenstandes seines Privile- 
giums in der beliebigen weitesten Ausdehnung nötbig sind, auf- 
zunehmen — folglich überall im ganzen Reiche Etablissements 
und Niederlagen zur Verfertigung und zum Verscbleisse des 
Gegenstandes seines Privilegiums zu errichten und Andere zu 
ermáchtigen, seine Entdeckung, Erfindung oder Verbesserung 
unter dem Schutze seines Privilegiums auszuüben, beliebige 
Gesellschafter anzunehmen und die Benützung seines Privile- 
giumsgegenstandes nacb jedem Maasstabe zu vergrössern, mit sei- 
nem Privilégium selbst zu disponiren, es zu vérérben, zu verkau- 
fen, zu verpacbten oder sonst nach Béliében zu veráussern, oder 
auch im Auslande auf den námlichen Gegenstand ein Privilé- 
gium zu nehmen.» 

Ezen szövegezés teljesen elavult. E §. értelmében a szaba- 
dalmazott jogosítva van műhelyeket felállítani, segédmunkáso- 
kat felfogadni, raktárakat és telepeket berendezni, társakat maga 
mellé fogadni, gyártását nagyobbítani, szabadalmával rendelkezni 
azt elörökölni, eladni, bérbe adni vagy egyéb tetszése szerint 
elidegeníteni, végül a külföldön is e tárgyra szabadalmat venni. 
Mindezen jogosítványok olyanok, melyek a szabad forgalom és 
szabad tevékenység országában, a szabad költözködés idejében 
törvénybe nem valók. Ezen §-ban az egyedül szabadalomjogi 
kitétel az, melyben megengedtetik a szabadalom tulajdonosának, 
hogy másokat feljogosíthat találmánya gyakorlására, de ez is oly 
magától értetődő jogosítvány, hogy ennek törvénybeli szabályo- 
zása felesleges. Eltekintve attól, hogy ezen törvényszakasznak 
gyakorlati jelentősége absolute nincsen, a törvény alkalmazásá- 
ban ezen §. visszásságokra, sőt teljes jogeludájásokra adott okot 
és alkalmat. Ausztriában és Magyarországban, a bejelentési rend- 
szer e classicus országaiban előfordult ugyan és előfordul gyakran 
azon eset, hogy egy bitorló a más ember szabadalmát képező 
találmányra vagy teljesen azonos, vagy pedig némi csekély elté- 
rést mutató találmányra szabadalmat kér. A sértett feltaláló sza- 
badalombitorlási eljárást tesz folyamatba. A szabadalombitorlási 
eljárás folyamán előáll a panaszlott és védekezik avval, hogy ő 
neki sz ab ad alma van, ő szabadalom alapján gyártja az incrimi- 
nált árut vagy készítményt és érre neki a szab. törvény 22. §-a 
értelmében elvitázhatlan joga van. Ezen férczintézkedés a szaba- 

dalmi törvényt alkalmazó hatóságainknak nem épen szerencsés 
felfogása folytán oda vezetett, hogy ja gyors eljárást szükséglő sza- 
badalombitorlási eljárás felfüggesztésével a talajdonképi sértett 
fél utasíttatott arra, hogy egy más lassú eljárású hatóság előtt, 
t. i. a ministerium előtt tegyen megsemmisítési eljárást folya- 
matba bitorlója ellen és csak ennek befejezte után, tehát évek sora 
után folytathatta a bitorlási eljárást, addig azonban bitorlóját 
nem bánthatja. Ezen intézkedésnek és ezen felfogásnak követ- 
kezménye igen sokszor az volt, hogy a szabadalmazott tűrte a 
folytonos bitorlást az álszabadalomtulajdonos által, mert res- 
telte a hosszadalmas perlekedést, melynek gyakorlati foganatja 
ugy sem volt, a mennyiben gyakran 3 — 4 év alatt, a meddig ez a 
per eltartott, ezen czikknek kelendősége és szükséglete megszűnt. 
Világos, hogy ezen 22. §. a törvénybe egyáltalán nem való. 
A szab. törvény 21. §-a nem mondható épen szerencsétlenül 
ooncipiáltnak, mert ezen §. a törvény helyesebb és jogásziasab- 
ban szövetkezett intézkedései közé sorolható. «Ein ausschliess- 
liches Privilégium sichert und schützt dem Privilegirten den 
ausschliessenden Gebrauch seiner Entdeckung, Erfindung oder 
Verbesserung, so wie sie in seiner vorgelegten Beschreibung 
dargestellt worden ist, für die Anzahl der Jahre, auf welche 
eein Privilégium lautet.» Ezen szövegezés mellett a törvény e 
|-ban a szabadalombirtokosnak elegendő, sőt nagyon is messze- 
menő oltalmat nyújt, melynek terjedelme azomban szabatosab- 
ban volna meghatározandó. Ezen §. kiegészíttetik éspedig kény- 
szerűleg egészíttetik ki a szab. törvény 38. §-a által, mely §. a 
ezabadalombitorlás eseteit sorolja fel. 

Ezen 38. .§. értelmében szabadalomsértésnek tekintendő, ha 
valaki a szabadalmazott beleegyezése nélkül : 

a) a szabadalom tárgyát a leírásban foglalt módon után- 
csinálja vagy utánozza, 

b) ha egy szabadalomnak utánzott, vagy utána csinált tár- 
gyait iparszerű elárusítás czéljából vagy ilyen elárusítás végetti 
kiállításra vagy őrizetre külföldről behozza, vagy beszerzi és végül 

c) ilyén tárgyaknak elárusítását, vagy elárusítás czéljából 
való kiállítását elvállalja, vagy átveszi. 

Míg tehát a 21. §, alapján egy nagyon messze menő elv lát- 
szik megállapíttatni, t, i, azon elv, hogy senkinek, mint a szaba- 

dalom tulajdonosának jogában nem áll a szabadálom tárgyát 
képező találmányt használni, és míg ezen elvnek consequens 
keresztülvitelénél a szabadalomtulajdonos beleegyezése nélkül a. 
szabadalmazott palaczkzárót, vagy a szabadalmazott lámpagyuj- 
tót sem lehetne használni és az ezen törvényszakaszban a sza- 
badalombirtokosnak adott jognál fogva ez minden magánlakásnak 
átkutatására jogosítva lenne, addig a törvény 38. §-ában ezen. 
általánosan deciaráit jog ismét lényegesen megszoríttatik, a meny- 
nyiben csak egyes taxatíve felsorolt esetek mondatnak olyanok- 
nak, melyek a szabadalomsértés tényálladékát képezik ; és míg 
a 21. §. kétségtelenül túlságosan tág, addig a 38. §. ismét túl- 
ságosan szűk. Különösen szűknek kell mondani a 38. §. b) pontját, 
melynek értelmében a szabadalomsértést az követné el, a ki egy 
szabadalomnak utáncsinált, vagy utánzott tárgyait iparszerű el- 
árusítás czéljából, vagy ilyen elárusításra szolgáló kiállításra, vagy 
megőrzésre a külföldről behozza vagy beszerzi. Az iparszerű el- 
árusítás képezi ezen 38. §. b) pontjának criteriumát és ezen kife- 
jezés által egy szabadalomnak értéke, hatása annak tulajdonosára, 
nézve gyakran megsemmisíttetik. Egy példa ezt meg fogja világí- 
tani. A belföldi találmány csak a belföldön képezi szabadalom tár- 
gyát és a külföldié nem terjed ki, ennélfogva a találmány tárgyát a 
külföldön mindenki fogja készíthetni. Ha már most a külföldi gyá- 
ros, a ki menten minden szabadalmi korlátozástól, produkálhat és- 
valószinűleg olcsóbban fog gyártani, a fogyasztóknak egyenesen <be- 
küldi a czikket, ezzel szemben a belföldi szabadalom-birtokom 
védtelen lesz, mert nem lesz jogosítva az utánzott tárgyakat, 
melyeket a belföldiek nem iparszerű elárusítás, hanem saját hasz- 
nálatuk czéljából a külföldről behoznak, lefoglalni. A törvénynek,, 
midőn a szabadalmazott jogkörét megállapítja, egy középutat- 
fog kelleni találnia, mely a fogyasztó, a forgalom, és a magán- 
háztartás érdekeit egyfelől és a szabadalomtulajdonos érdekeit 
másfelől egyformán fogja megóvni. 

E szerint a 21. §. rendelkezése daczára senki sem akadá- . 
lyozható meg a jelen törvény szövegezése alapján abban, hogy 
utáncsinált' vagy utánzott tárgyakat házi vagy üzleti czélokra 
használhasson, ha csak nem ő maga az utáncsináló vagy utánzó. 
Ép oly kevéssé akadályozható valaki abban, hogy ilyen tárgya- 
kat az egyszerű és nem iparszerű továbbelárusítás czéljából a kül- 

"földről behozasson vagy megszerezzen vagy ismét tovább eladjon, 
la csak ez az iparszerü elárusítás érdekében nem történt. E pél- 
dából az következik, hogy megfontolás tárgyát kell, hogy ké- 
pezze, vájjon egyáltalában a szabadalombitorlás meghatározása 
-a törvénybe vétessék- e fel és vájjon különösen a taxativ megha- 
tározásnak van-e helye a törvényben, mert ha a szabadalom- 
bitorlás exemplificative meghatároztatnék, akkor a bírónak, a 
jndikaturának tág tere nyílik a szabadalommal összekötött jogo- 
kat az institutióhoz képest fejleszteni, magyarázni és megha- 
tározni. Az 1832-ki osztrák szabadalmi törvényben a szabada- 
lomsértésnek fogalmi meghatározása benfoglalva nem volt. 

A szabadalomban foglalt jogosítványok meghatározásánál, 
-a gyártásra, elárnsításra vonatkozó jogoknak megállapításánál 
az összes törvényhozások jóformán egybehangzók, a mennyiben 
-azok a szabadalombirtokosnak mindenütt megadják azon jogot, 
hogy a szabadalom tárgyát képező találmányt csak egyedül, kizá- 
rólagosan előállíthassa és elárusíthassa. Az előállítás tilalmának 
nemcsak a találmány egészére, hanem minden lényeges részére 
kell vonatkoznia. A használat kizárólagossága tárgyában a helyes 
középút az iparszerü használatban fog találtatni, bár kétségtelen, 
hogy az egyszerű használat is már sok tekintetben sérelmet fog 
okozni, különösen ott, ahol a találmány tárgya nagyobb szabású 
•és természetű eljárást vagy gépkezelést feltételez. Tegyük fel, 
a mint ez a német törvény revisiója alkalmával tartott szakérte- 
kezleten igen helyesen megjegyeztetett, hogy a szabadalom tár- 
ágyát egy világítási berendezés vagy egy nagy erőmű fogja alkotni 
és valaki ilyent nem a szabadalombirtokostól, hanem a szabada- 
lom bitorlójától fog előállíttatni. A mint ezen világítási telep, 
^erőmű vagy malomberendezés a harmadik személy, t. i. a vevő 
-tulajdonába átment, a ki a tárgyat nem maga állította elő, akkor 
megszűnnék a feltalálónak jogosítványa a megtorlásra. Ez azon- 
ban nem helyes és ezen is segíteni kellene az által, hogy az ipar- 
szerűséggel hasonnemü fogalom, mint pl. az üzemi használat 
felvétele által egy létesítendő törvényben ily kijátszásnak eleje 
vétetik. 

A szabadalommal járó jogok érintésénél figyelemben része- 
sítendő kétség kívül azon kérdés, vájjon ki ellen érvényesíthetők 
<ezen jogok ; vájjon kivétel nélkül mindenki irányában vagy csak 

azok irányában, kik öntudatosan követik el a szabadalomsértési 
és ne fűződj ének- e qualifikáltabb jogkövetkezmények azon sza* 
badalomsértéshez, mely el lett követve ismételten vagy öntudatom 
utánzó által. 

A szabadalommal járó jogosítványok fejezetében további 
egy kérdést kell érinteni, mely az ujabb időben az érdekeltség 
körében gyakran lett felvetve. Ezen kérdés a javítási vagy 
pótszabadalom kikérésének jogára vonatkozik és ezen kérdés- 
tekintetében különösen nálunk a törvény hiányának tekinte- 
tik, hogy egy bizonyos találmány feltalálása után mindenkinek 
joga legyen erre javítási szabadalmat kérni. Összefügg ezen 
kérdés a szabadalmi jog több fontos részletével. A feltaláló- 
nak, ki féltékenyen megőrizni kénytelen találmányának tit- 
kát, sietnie kell a szabadalmaztatással, nehogy ő önnön maga 
ténykedése által saját találmánya újságát lerontsa. Tudvalevő 
dolog azomban az is, hogy egy találmány nem mindjárt töké* 
letes és hogy a tökéletesbítés csak több kísérlet és próbálga- 
tás után történik. A vezéreszme a találmányban fekszik, ez 
adja meg az ingert és fonalat a tökéletesítésre. Gyakran a főta- 
lálmánynál lényegesebb és gyakorlatibb javításokat azomban 
olyanok fognak feltalálni, kik a feltaláló szabadalmának közhírré 
tétele előtt a találmányról nem is álmodtak. Ezért egy méltányos 
éa szerves fejlesztése a feltaláló jogainak olyan intézkedés volna, 
miszerint a szabadalom bejelentésétől számított bizonyos, nem 
hosszú idő múlva — egy-két év alatt — csakis a feltaláló legyei* 
jogosítva javítási vagy pótszabadalmat kérni. Ilyen intézkedést 
találunk több külföldi szabadalmi törvényben, melyek hat hónapig, 
egy és két évig harmadik személyek kizárásával csak a feltalálónak 
adják a jogot találmányának javításaira szabadalmat kérhetni. 
Összeegyeztethető volna ezen kibővítése a szabadalombirtokos jo- 
gainak más feltalálónak jogaival és pedig azok egymás közti jog- 
viszonyaik rendezésével egy oly intézkedés által, miszerint egy ja- 
vítás harmadik feltalálójának jogában álljon saját javítási talál- 
mánya elsőbbségi igényének megóvására más személyekkel szem- 
ben (az eredeti találmány feltalálójának kivételével) a javítás leírá- 
sát és rajzait a hátóságnál letenni, miből azután az folynék, hogy 
neki a feltalálónak reservált idő sikertelen lefolyása után a javí- 
tási szabadalom a letétel idejétől számított elsőbbséggel meg- 

adatnék. Ilyen intézkedés által azon kedvezmény nyújtatnék az 
eredeti feltalálónak, hogy ő, ki találmánya nyilvánosságra jur 
tásának veszélyes nyomása alatt kéri szabadalmaztatását oly idő- 
ben, midőn találmánya még hiányos és még teljesen kidolgozva 
nincsen, ez által bizonyos időtartam lefolyása alatt azon helyzetbe 
jut, hogy a szellemi tulajdonát képező találmányt tökéletesít- 
hesse. 

A mindennapi tapasztalás mutatja, hogy sok találmány 
azon alakban, terjedelemben, kidolgozásban, mely az e talál- 
mányra kért első szabadalmi kérvény beadásakor létezik, koránt 
sem tökéletes és hogy azután idővel mindenféle javítások és tol* 
dások keletkeznek, melyek részben a találmány gyakorlati meg- 
valósításánál merülnek fel, részben a találmányi eszme további 
kifejlődésének folyományai. Ezen javítások és pótlások a fő* 
szabadalom alapját képező találmányi eszme folytatását képez- 
vén, a főszabadalommal logikai kapcsolatban állanak és ezen 
kapcsolat indokolja a feltaláló előjogát a javítás szabadalmaz* 
tatására. Mennyiben lett ezen felfogás egyes külföldi törvények 
által adoptálva, a következő utalásokból tűnik ki. 

A franczia törvény harmadik fejezete a 16 — 19. §§-ban a 
pótszabadalmakról (certificats d'addition) szól és következő in- 
tézkedéseket tartalmaz: «A szabadalomtulajdonos vagy jog- 
utódjai a szabadalom egész tartama alatt jogosítva vannak a 
találmányon javításokat, módosításokat vagy pótlásokat alkal- 
mazni (perfectionnements, changements ou additions). Ezen 
javítások, módosítások vagy pótlások tanúsítványok által álla- 
píttatnak meg, melyek ugyanazon módon állíttatnak ki, mint a 
főszabadalom é3 melyek a kérvények kelteitől, illetve kiállítá- 
suktól kezdve ugyanazon hatással bírnak, mint a főszabadalom, 
melylyel együtt véget is érnek. A szabadalomtulajdonoson vagy 
jogutódjain kívül senkinek sincs joga ezen eljárás szerint egy 
esztendő tartama alatt jogérvényes módon szabadalmat az ere- 
deti szabadalom tárgyát képező találmány módosítására, javítá- 
sára vagy pótlására venni. Mindazonáltal joga van mindenkinek, 
ki egy már szabadalmazott találmány tekintetében módosítási, 
javítási vagy pótlási szabadalmat venni akar, a mondott év folya- 
mán egy kérvény beadására, mely a földmívelés- és kereskede- 
lemügyi ministeriumnak kézbesíttetik és ott pecsét alatt őrízte- 

tik. Egy év lefolyása után a pecsét felbontatik és a szabadalom 
megadatik. A főszabadalom birtokosa azomban azon javítások, 
módosítások és pótlások tekintetében, melyek részére ő maga 
egy év alatt pót- vagy főszabadalmat kért, mindenkor előjog- 
gal bír.t 

Az olasz törvény 26. §-a a következőket állapítja meg: 
«A 23. §-ban tárgyazott hat hónap tartama alatt (vagyis már- 
czius, június, szeptember vagy deczember hónapok utolsó napjá- 
tól a szabadalmi kérvény beadását közvetlenül követve) módosí- 
tásokra vonatkozó szabadalmak csak a találmánynak vagy fel- 
fedezésnek már szabadalmazott szerzőjének vagy jogutódjának 
adományoztatnak. Ilyen szabadalmak megadása iránt harmadik 
személyek részéről benyújtott kérvények és az ezekhez mellékelt 
okmányok egy általuk lepecsételt csomagban mutatandók be, 
mely a később megállapítandó módon őriztetik. A fentemlített 
hat hónap lefolyása után a csomag pecsétje felbontatik és a sza- 
badalom adományozása iránti eljárás megindíttatik, ha csak az 
érdekelt ki nem jelenti, hogy a kérvényt vissza akarja vonni. Az 
olyként adományozott szabadalom a pótszabadalmak tekinteté- 
ben a hat havi határidő lefolyása utáni első napon lép hatályba ; 
a főszabadalomhoz idegen személyek, valamint az ezektől kért 
szabadalmak tekintetében azonban azon pillanattól kezdve szá- 
míttatik a hatálya, mikor a kérvény letétele történt. » 

A portugall szabadalmi törvény (az 1868-iki polgári tör- 
vénykönyv második részének első könyve) a 619 — 624. §§-ban 
a következő rendelkezéseket tartalmazza: « A szabadalombirto- 
kos vagy képviselői szabadalmuk tartama alatt találmányaikhoz 
azon javításokat és módosításokat pótolhatják, melyeket czél- 
szerü éknek tartanak. Az ilyen pótlásokat eszközlő szabadalom- 
tulajdonos azok tekintetében ugyanazon jogokat élvezi, melyeket 
neki a főszabadalom nyújt, de csakis ez utóbbi tartamának ide- 
jére. Az, a ki ilyen pótlásokat tesz, a javításokra uj szabadalmat 
is kérhet, ha magát a főszabadalomra érvényes határozmányok- 
nak aláveti. A találmányra adott szabadalom első évében egy 
javítási szabadalom csak annak adathatik, ki amaz első szaba- 
dalmat szerezte volt. Egy harmadik, ki egy rokon szabadalmat 
igényel, az év lefolyása előtt az illetékes osztályhoz lepecsételt 
kérvényt nyújthat be, hol ezen benyújtás jegyzékbe vétetik. Az 

itt említett letétel arra szolgál, hogy a letevő előnyben legyen 
minden mással szemben, ki később jelentkeznék, kivéve, ha ez 
az első szabadalmazott. Ez utóbbi mindenesetre előnyben része- 
sül, a mennyiben ugyanezen éven belül kérvényét beadja. » 

Az 1882-ik évi brazíliai törvény II. czikkének 3. §-a szerint 
«a szabadalom első éve alatt csak a feltaláló maga vagy törvé- 
nyes jogutódai szerezhetik meg saját találmányuk javítási sza- 
badalmát. Harmadik személyeknek azomban meg van engedve 
az említett határidőben kérvényeiket jogaik megállapítása végett 
benyújtania, és e törvény III. czikkének 5. §-a szerint «a saját 
találmányát javító szabadalmazott feltaláló, egy javítási tanúsít- 
ványt kap, mely az illető szabadalomra rávezettetik. » 

Az 1880-ik évi török törvény 23, §-a szerint «a találmányi 
szabadalmat nyert, vagy abban társtulajdonosokként részes sze- 
mélyektől külömböző személyek az a találmányra adott szaba- 
dalom keltétől számított egy esztendő alatt kiigazításokra, javí- 
tásokra vagy pótlásokra szabadalmat nem kérhetnek. Azon eset- 
ben pedig, ha egy ilyen kórvény mégis beadatnék, az mellék- 
leteivel együtt borítókba zárva a földmívelés- és kereskedelemügyi 
ministeriumnál őrizet alá veendő. Egy év lefolyása után ezen 
boríték kinyittatik, és a kért szabadalom megadatik. Ha ugyan- 
ezen év folyamán az eredeti szabadalom tulajdonosa kiigazítá- 
sokra, javításokra vagy pótlásokra kér tanúsítványt vagy szaba- 
dalmat, minden egyéb kérvényező előtt előjoggal bír.» 

A mexikói 1865-iki szabadalmi törvény szerint a szaba- 
dalmi időtartam első évében csak a szabadalomtulajdonos nyer- 
het szabadalmat találmánya javítására. Más kérvényezők kér- 
vényeiket lepecsételve kötelesek letenni és ezen kérvények csak 
az első év lefolyása után bontatnak fel. 

Legmesszebbre menő rendelkezést találunk ezen irányban 
Norvégiában, hol javítási- és pótszabadalmak másnak, mint a 
feltalálónak, illetve főszabadalom tulajdonosának, csak a szaba- 
dalom keltétől számított két esztendő lefolyása után adatnak ki. 

A szabadalomból folyó jogok megállapításánál szükségesnek 
mutatkozik egyrészt a szabadalombitorlás, másrészt az általános 
ipari forgalom szempontjából a szabadalomból folyó jogoknak 
alaki forrását szabatosan meghatározni. Ezen alaki forrást csakis 
a szabadalmi újság igénypontok képezhetik, vagyis a szabadalmi 

leírás végén a szabadalombirtokos által felállított és az adoma* 
nyozó hatóság által szabatosan megállapított úgynevezett újság 
igénypontok, azaz rövid, szabatos és a találmány technikai lé- 
nyegét felölelő meghatározásai annak, a mit a szabadalombirto- 
kos a szabadalom tárgyát képező találmányban újnak tart. Ezen 
szabadalmi újság igénypontok védendők, ezeknek oltalmára a 
szabadalombirtokos feltétlen igényt tarthat, de csakis ezeknek 
szoros tartalmára. 

A jelenleg érvényben álló törvény a szabadalmi újság 
igénypontok tekintetében intézkedést nem tartalmaz. A gya- 
korlat több újság igénypont létezése esetén egyetlen egynek 
a megsértését is bitorlásnak tekinti. Az igénypontok mikénti 
szövegezésének kérdése, a szabadalmazott találmány valódi lé- 
nyegének és a vonatkozó eljárásnak megállapítása ugy a fel- 
találó, mint az általános forgalom szempontjából czólszerünek 
fog mutatkozni. A szabadalom lényege és terjedelme fölött a 
feltalálónak és a közönségnek tisztában kell lennie, nehogy a 
kiterjesztő vagy megszorító magyarázgatásnak helye legyen, 
mert a szabadalombitorlási perekben a feltaláló, a szabadalom 
megsemmisítési perekben ismét a feltaláló ellenfele arra fognak 
törekedni, hogy a szabadalom lényege minél inkább kiterjesz- 
tessék és viszont. 

A szabadalommal járó jogok érvényesítésének kérdésénél 
fel kell vetni még azon kérdést is, vájjon nem képezi-e törvé- 
nyünk hiányát az, hogy exemptio nincsen statuálva arra nézve, 
kik ellen legyenek érvényesíthetők a szabadalomból folyó jogok 
és nem kellene-e határozottan a törvénybe ilyen kivételt be- 
venni, annál is inkább, miután ezen exemptióknak egy különös 
esete már a külföldi törvényhozásokban is gyökeret vert. Lehet- 
séges ugyanis azon eset, miszerint egy találmány két feltaláló 
által találtatik fel, egy szóval, hogy e két találmány egy helyen 
nyer concret megvalósulást és hogy e tekintetben azon különb- 
ség forog fenn, miszerint a találmány az egyik helyen szabadal- 
maztatáshoz vezetett és a másik helyen a feltaláló nem gondolt 
arra, hogy szabadalmat vegyen, hanem arra szorítkozott, hogy 
találmányát gazdászatilag léptesse életbe. A közönséges életben 
előfordulhatnak esetek és elő is szoktak fordulni, hogy a szaba- 
dalom tárgyát képező találmány a szabadalmi kérvény benyuj- 

táea idejében más által, mint a szabadalombirtokos által már 
fel volt találva és hogy ezen illető feltaláló már mindent megtett 
volt, hogy a találmányt valósítsa, a nélkül azonban, hogy azt 
nyilvánosan alkalmazta volna (ez utóbbi eset ugyanis mindkét 
feltalálóra nézve az újságot lerontaná). Méltánytalan volna most 
már, ha a szabadalmat ki nem kért feltalálóval szemben, ki időt, 
erőt és tőkét fordított a találmányra, a szabadalombirtokos 
negatorius és kizáró jogot érvényesíthetne, annál is inkább, 
mert gyakran az is előfordul, hogy a szabadalmat kérvényező 
egyik feltaláló a találmányt még kifejletlenebb állapotban jelen- 
tette be, míg a másik feltaláló, a ki nem kért mindjárt a feltalá- 
lás után szabadalmat, a ki addig várni akart, míg találmánya 
tökéletesbítve lesz és a kit most ezen kiváló alaposságáért meg- 
büntethetnének az által, hogy ő a találmány második, de szaba- 
dalmat kérvényező feltalálója által ezen találmány gyakorlásából 
kizáratnék. Képzelhető azon eset is, hogy egy közönséges iparos 
vagy munkás, szóval egy theoretice nem képzett technikus gya- 
korlati működésében megtette mindazon előkészületeket és be- 
rendezéseket, hogy az általa feltalált tárgyat gyárilag vagy ipari- 
lag előállítsa, a nélkül, hogy a találmány horderejét felismerte 
és szabadalmat kért volna. Elő szokott fordulni, hogy megismer- 
kedik most a találmány nyal egy képzett technikus, ki a talál- 
mány jelentőségét felismeri és azt szabadalmaztatja. A méltá- 
nyosság követelménye ezen .esetben az lesz, hogy azon feltaláló, 
ki bebizonyíthatólag amaz időben, midőn a szabadalom kéretett, 
már ismerte és feltalálta volt a találmányt, szintén megvédessék 
és hogy a találmány gyakorlására és a találmány érvényesíté- 
sére irányuló jogosítvány neki a szabadalom birtokosa mellett is 
megadassék. Erre vonatkozik a német szab. törvény 5. §-ának 
intézkedése, melyben a második és szabadalmat nem kért fel- 
találónak ezen jog megadatik, csak azon korlátozással, miszerint 
a találmányt csakis saját üzemének szükségletére használhassa ki. 
Áttérek most a szabadalomnak birtokával összekötött kö- 
telességek ismertetésére. Ezen kötelességek : a díjfizetés, a gya- 
korlás és az átengedés. Ezek mindegyike a szabadalom birtoká- 
val összekötött oly kötelezettséget képez, melynek elmulasztása 
a szabadalom birtokosára nézve nagyobb vagy kisebb jogkövet- 
kezményekkel, illetve hátrányokkal van összekötve. Számos tör- 

vényhozásban ezen kötelességek megszegése a szabadalom meg- 
szűnését vonja maga után, és mindegyik törvényhozásban ezen 
kötelességek a jogosított feltaláló vagy jogutódjának bizonyos 
irányban meghatározott, a közönség érdekében statuált meg- 
szorítását jelentik. Szilárd és rendíthetetlen alapokon nyugvó 
doctrina még nem képződött ezen kötelezettségek által érintett 
kérdések körűi és különösen a gyakorlási és az átengedési kény- 
szer, főkép azonban ez utóbbi a tudományos és nemzetgazdá- 
szati controversiák legfőbb küzdterét képezik a szabadalmi jog- 
ban. Nem mutatkozik tehát fölöslegesnek a szabadalmazottat 
terhelő fentemlített kötelezettségeket behatóbb vizsgálat tár- 
gyává tenni és az azokkal összekötött jogkérdések fejlődését és 
ezek mai állását, bár a jelen értekezés szűkebb keretének mére- 
teihez képest megvilágítani. 

A szabadalommal járó kötelezettségek között mindenekelőtt 
a díjfizetésre irányuló kötelezettséggel akarok foglalkozni. Fel- 
említem pedig ezen kötelmet első helyen azért, mert az az összes 
törvényekben statuáltatik, míg a szabadalombirtokost terhelő 
egyéb kötelezettségek tekintetében ilyen egyértelműség a szaba- 
dalmi törvényhozásokban nem észlelhető. A szabadalmazott kö- 
teles az államkincstárnak bizonyos, mennyiségileg a törvényben 
meghatározott díjakat fizetni. Ezen díjak lehetnek egyízbeniek 
vagy éviek, mely utóbbiak ismét állandó vagy fokozatosan emel- 
kedő jelleggel bírhatnak. Ezen díjak vagy illetékek az állam azon 
szolgáltatásainak egyenértékét képezik, melyeket az állam a sza- 
badalmi ügy kezelése, illetve szabadalmi hivatal berendezése és 
fentartása által teljesít és mely szolgáltatások az állam részére 
bizonyos állandó terhekkel és költségekkel járnak. Nem mél- 
tánytalan tehát, hogy a szabadalombirtokos, a kinek érdekében 
tétetnek jórészt ezen kiadások és ki leginkább élvezi az ál- 
lam által berendezett szabadalmi intézmények üdvös hatásait, 
ezért ellenszolgáltatást nyújtson az államnak. Azonkívül a 
szabadalmi díjaknak még egy más czéljuk is van, tudniillik 
hogy teljesen értéktelen és jelentősógnélküli találmányok ré- 
szére szabadalmak ne vétessenek, vagy ha már ilyenek a fel- 
találó által sanguinikus feltevések alapján kivétettek, sokáig ne 
tartassanak fenn. A szabadalmi díjak tekintetében felmerülhet 
azon kérdés : czélszerűbb-e azon rendszer, mely mellett a sza- 

badalomért járó díj egyszer- és mindenkorra fizettetik le, vagy 
czélszerűbb-e az évenként esedékes díjak rendszerét honosítani. 
Mondhatni, hogy majdnem mindenütt az évenként fizetendő 
díjak vannak befogadva ; csak az Északamerikai Egyesült- Álla- 
mokban a díjak az egyes szabadalom tekintetében az államhata- 
lom részéről teljesített és a feltaláló részére jogokat alkotó kor- 
mányzati cselekvények után egyszerre fizetendők. Az évi díjak 
fokozatosan emelkednek Németországban, Belgiumban, Olasz- 
országban, Angliában, Svájczban és nálunk (bár itt csak csekély 
progressio észlelhető). Francziaországban állandó évi díj létezik. 
A díjfizetés elmulasztása a szabadalmi törvényekben a szabada- 
lom megszűnését vonja maga után, azonban nem mindenütt mint 
azonnal beálló jogkövetkezményt. Eddigi törvényünk azon teljesen 
indokolatlan tulszigoru rendszabályt tartalmazza, hogy t. i. a díj- 
fizetés elmulasztása a szabadalom elenyészését vonja maga után. 
A gyakorlatban ezen rendelkezést elég szigorúan applicálták és 
csak ritkább esetekben, királyi kegyelem utján lehetett a szaba- 
dalmat restituálni. Ezen rideg álláspontot elég súlyosan érezték 
a szabadalomtulajdonosok, annál is inkább, mert még akkor is 
állott be a szabadalom megszűnése eddigi törvényünk, illetve 
ennek alkalmazása szerint, ha az évi díj idejekorán, tehát az ese- 
dékesség napján vagy még e nap előtt, tényleg az állampénztárba 
befizettetett, de az illető szabadalomtulajdonos megfeledkezett a 
díjfizetést igazoló nyugta bemutatása melletta kereskedelmi mini s- 
teriumnál a szabadalmi időtartam meghosszabbítását kérelmezni. 
Ezen tényleges állapot tarthatatlannak mutatkozott. A legtöbb 
külföldi törvényhozás, ha az évenként járó szabadalmi díjak pon- 
tos fizetését követelik is, mégis inconvenientiák megakadályo- 
zása végett különböző módon törekszenek segíteni a szabadalom- 
tulajdonoson, nehogy egy egyszerű elnézés, egy csekély mulasz- 
tás által hosszú évek fáradozásának gyümölcsétől és gyakran 
rendkívüli anyagi érdekeket képviselő szabadalmától megfosz- 
tassák. 

A franczia törvény szerint még a határidő lejárta után el- 
fogadtatik a díjfizetés, mindaddig, míg valaki a szabadalom meg- 
szüntetését a díjfizetés elmulasztásának indokából nem kéri. 
Intés nem történik. 

A belga törvény megengedi, hogy a szabadalomtulajdonos 

az esedékesség után hat hónapon belül a díjfizetést pótolja és 
csak 10 franknyi bírság természetű pótfizetésnek teljesítését 
kívánja. A szabadalmazott hivatalból felszólíttatik és megintetik 
az elmulasztott díj fizetésére. 

Angliában igazolt tévedés esetén három havi időtartam 
engedélyeztetik a szabadalomtulajdonosnak a díjfizetés pótlására 
10 fontnyi bírságösszeg pótlásával. Intés nem történik. 

A svájczi törvény szerint a szabadalmi hivatal tartozik a 
szabadalomtulajdonost az elmulasztott díjfizetés esedékességétől 
számított három hónap alatt a díjfizetés esedékességéről érte- 
síteni és a szabadalom tulajdonos jogosítva van három hónap 
alatt lefizetni az elmulasztott díjat. 

Svédhonban az esedékesség után három hónapon belül 
lehet az elmulasztott díjfizetést teljesíteni a díj egyötödének 
pótlásával. 

Németországban az évenként fizetendő díj a lejárattól szá- 
mított hat hét alatt befizetendő. Ezen határidő lefolyása után a 
fizetés további hat héten belül, de csak egy 10 márkányi pótille- 
ték fizetése mellett történhetik. A legújabb német törvény alko- 
tását megelőző tárgyalásoknál megígértetett az is, hogy a szaba- 
dalmi hivatal a szabadalomtulajdonosokat a díjak esedékességére 
mindenkor figyelmeztetni fogja. 

Látjuk ezekből, hogy az összes európai törvényhozások a 
méltányosság álláspontjára helyezkednek és egy aránylag rend- 
kívül csekély mulasztás miatt ezen mulasztással arányban nem 
álló veszteséggel nem akarják sújtani a szabadalomtulajdonost. 
Egy létesítendő ujabb törvény szempontjából tehát a díjfizetés 
elmulasztásának következményeire figyelemmel kell lenni any- 
nyiban, hogy jog adassék a szabadalomtulajdonosnak mulasz- 
tását bizonyos határidőig esetleg egy aránylagos poenale fize- 
tése mellett jóvátenni. 

A szabadalom tulajdonosát terhelő kötelezettségek leg- 
főbbike és nemzetgazdászati szempontból legfontosabbika a gya- 
korlási kényszer (Ausübungszwang). Ezen fontosság indokolja, 
hogy ezen jogintézménynyel valamivel bővebben és behatóbban 
foglalkozzunk, 

A szabadalom adományozása által megállapítja az állam- 
hatalom a feltaláló részére találmányának előállítására és értó- 

kesítésére vonatkozólag a kizárólagos és egyedüli jogot az évek 
egy bizonyos során át, mi által természetszerűleg a szabadalom 
hatálya területén minden, a szabadalomtulajdonostól különböző 
személy ezen jog gyakorlatából kivan zárva. Ezen, a szabadalom- 
tulajdonosnak fentartott kizárólagos egyéni jog azonban másrészt 
a jogintézményben gyökerező correlativ kötelességekkel van össze- 
kötve, melyek közül legkiválóbb, legjelentékenyebb és a gazdá- 
szati életet leginkább befolyásoló a gyakorlási kényszer. Azon 
kiváló közérdek mellett, melylyel ezen kérdés különösen az 
ipari fejlődés kezdetén álló országokbán és a küszöbön álló sza- 
badalmi reform idejében mindenesetre bírni fog, a következők- 
ben meg akarjuk kisérteni ezen kérdés eddigi állását és a jelen- 
legi állapot legérzékenyebb hiányait — bár csak futólagos voná- 
sokban — ismertetni. 

A legtöbb szabadalmi törvény arra kötelezi a szabadalom- 
birtokost, hogy találmánya gyakorlását bizonyos határidőn belül 
kezdje meg és hogy ezen gyakorlást azután állandó, legfeljebb 
bizonyos korlátolt tartamú megszakításokkal folytassa. Ezen, 
csakis az északamerikai és angol törvényekben hiányzó rendel- 
kezés oka az illető ország saját iparának érdekében fekszik, 
melynek istápolását a törvényhozó szem előtt tartja és melyet 
nemcsak a találmányok teremtése, hanem ezeknek gyakorlása és 
valósítása által lehet csak elérni. A szabadalomtulajdonos ezen 
kötelezettségének megállapításánál a törvényhozó intentiója ab- 
ban áll, hogy a hazai ipar, melynek esetleg a szabadalom hatá- 
lyának leghosszabb időtartamáig a szabadalom tárgyát képező 
találmány előállításától tartózkodnia kell, a szabadalmi oltalom 
ideje alatt a találmány gazdászati eredményeiben annyiban ré- 
szesedjék, hogy és a mennyiben a találmány gyakorlása által 
belföldi iparosok foglalkozást, az országban lakó munkások ke- 
resetet és iskoláztatást s a hazai nyers termékek értékesíthető 
része értékesítést találhassanak és találjanak. A törvényhozó 
ezen intentióját szem előtt tartva, egy találmány kötelességszerű, 
& törvényben előírt gyakorlása nem abban fog állani, hogy a 
azabadalomtulajdonos szabadalmazott találmányát a belföldön 
csak forgalomba, vagy csak alkalmazásba fogja hozni, pl. keres- 
kedelem és kiállítás útján, hanem első sorban abban, hogy az 
ország munkaerőinek a találmány előállításában való részvétel 

lehetségessé tétessék. Ezen szempontokból kifolyólag tehát a 
törvényben kétféle érdek lesz megóvandó, t. i. egyrészt a szaba- 
dalom tulajdonosának és másrészt az ország iparának érdeke, 
miért is a vonatkozó törvényes intézkedésnek sem túlságos lazá- 
nak, sem nagyon szorosnak nem szabad lennie. A szabadalom- 
birtokos érdeke követeli, hogy a neki nyújtott szabadalmi olta- 
lom a gyakorlásra vonatkozó kényszerszabályok túlságos szűke 
miatt ne legyen illusoriussá, míg az ipar érdeke azt kívánja, 
hogy a gyakorlás valóságos és olyan legyen, mely által az ipar 
tényleg fejlesztetik és előmozdíttatik, mely által az ipari munká- 
sok foglalkozást nyernek és mely által az országban előállított 
ipari termények végösszege nagyobbodik. 

A következő fejtegetésekben annak megvizsgálását kívánjuk 
megkísérteni, vájjon a jelenleg Magyarországban és Ausztriában 
érvényes jognak a gyakorlási kényszerre vonatkozó intézkedése 
ezen exigentiáknak megfelel-e, vájjon a jelenlegi törvény szöve- 
gezésében és alkalmazásában nem fordulnak elő túlságos rideg- 
ségek és vájjon az eddigi gyakorlatban nem fejlődtek-e olyan 
consequentiák, melyek az itt tekintetbe jövő két rendbeli érdek- 
nek igazságos és méltányos tekintetbe vételét az egyik vagy má- 
sik irányban megnehezítik. 

Az eddigi szabadalmi törvény 29-ik §. 2-ik pontjának a) 
kikezdésében a következő rendelkezés foglaltatik : «a szabadalmak 
érvényüket vesztik megszűnés által ; ilyen akkor áll be, ha a 
szabadalmazott a szabadalmi okmány kiállításától számított leg- 
feljebb egy év alatt találmánya, fölfedezése vagy javítása gyakor- 
lását a belföldön meg nem kezdte, vagy ha ezen gyakorlatot tel- 
jes két éven át félbeszakította ». Az eddigi törvény tehát a szaba- 
dalombirtokos kötelességévé tette azt, hogy a szabadalmi okirat 
kiállításától számított egy év alatt a gyakorlást belföldön kezdje 
meg és az eddigi törvény tiltja a birtokosnak, hogy ezen gyakor- 
lásban két évig szüneteljen. Mindenek előtt tehát megállapítandó 
lesz az, miben áll tulajdonképen a találmány gyakorlása. 

A törvény eddigi alkalmazásában a gyakorlás tekintetében 
két igen messzemenő követelményben nyilvánuló álláspont lépett 
előtérbe. Követeltetett ugyanis, hogy a találmány a legkisebb 
részletig a szabadalmi leíráshoz híven gyakorlatba vétessék és. 
hogy az első évben legalább is a szabadalmazott tárgy egy pél- 

32 



33 

dánya állíttassák elő. Mindkét követelmény túlságos szigorúnak 
mondható. Ha a feltaláló gépet talált fel, ezen gépre szabadal- 
mat nyert és kitűnik, hogy ezen gép az egyik vagy másik cseké- 
lyebb jelentőségű részlet elhagyása mellett jobban fog működni, 
akkor azon esetre, ha ezen feltaláló egy ilyen csekélyebb jelentő- 
ségű alkatrész elhagyásával fogja a gyakorlást eszközölni, az 
imént említett orthodox felfogás hívei szerint a törvény a gya- 
korlatba vételre vonatkozó követelményeinek oly megsértését 
fogja elkövetni, mely a szabadalmi jog elvesztését vonja maga 
után ; ez azonban nagyon méltánytalan lenne. A fentemlített 
második követelmény szintén sok esetben teljesíthetetlen fog 
maradni. Léteznek nagyszabású találmányok, pl. a hadászati 
technika vagy a szállítmányozási ügy terén, melyek oly nagy 
előmunkálatokat vesznek igénybe, hogy teljesen lehetetlen lesz a 
találmányt az első évben még csak egyetlen egy példányban is 
előállítani. Ilyen esetben meg fog kelleni elégedni avval, ha a 
feltaláló a későbbi években eszközlendő gyakorlatba vételre az 
előkészítő cselekvényeket foganatosította. Az erődítmények vé- 
delménél alkalmazott pánczélkupola, vagy egy, a víz színe alatt 
mozgó hajó az első évben rendes körülmények között egyáltalá- 
ban nem állítható elő, a feltaláló azonban előkészületeket tehet 
a jövőbeni előállításhoz és ezt elegendőnek el kell fogadni. A gya- 
korlás kötelezettségének terjedelme tekintetében a törvény al- 
kalmazásánál ujabb időben különösen az ipari gyakorlatba vé- 
tel követeltetik. Ezen követelmény sok esetben egyáltalában nem, 
vagy legalább nem a törvényben stipulált határidőben volt telje- 
síthető. Az ipari gyakorlásba vétel feltétele a tárgy gyári előállí- 
tása, az olyan azonban a szabadalmi időtartam első éveiben 
aligha lesz lehetséges. Nem szabad szem elől téveszteni azt, hogy 
a feltalálók nem élnek mind egyenlő viszonyok közt. Egyesek, 
kik maguk gyárosok, vagy kik berendezett üzemtelepek felett 
rendelkeznek, szabadalmukat önállóan rövid idő alatt és nagy 
áldozatok nélkül fogják gyakorolhatni, míg más feltalálók, kis, 
függő helyzetben élő constructeurök aligha lesznek azon hely- 
zetben, hogy találmányukat rövid idő alatt iparilag gyakorolják. 
Ilyen minden segélyforrás nélküli feltalálók mindenképen kény- 
szerítve lesznek oda törekedni, hogy vállalkozókat vagy gyároso- 
kat találmányuk értékéről meggyőzzenek és hogy azokat az ipari 

gyakorlatba vételre bírják. Az ily módon felkért személyek részé- 
ről igen gyakran ügyismeret hiánya, a találmány jelentőségének 
félreismerése vagy felületes elbírálása a feltaláló ezen törekvéseit 
sok esetben eredménytelenekké fogják tenni. De az sem lehetet- 
len, hogy hatalmas gyárosok egy anyagilag gyenge feltaláló ke- 
zeiben levő találmány gyakorlásba vételét szándékosan meg fog- 
ják hiúsítani, hogy ez által tulszigoru törvényes rendelkezések 
létezése és ezen szigort még nagyobbító, megszorító törvény- 
magyarázat esetén ellenszolgáltatás nélkül egy, az ipari gyakorlás 
hiánya miatt amúgy is nemsokára megszűnő szabadalom tár- 
gyának tehát esetleg egy igen értékes találmány birtokába jut- 
hassanak. 

Az ipari gyakorlatba vétel absolut követelménye kiegészítő 
és enyhítő mellékintézkedések megállapítása nélkül tehát hatá- 
rozottan helytelennek mondandó. A törvényhozónak egy oly 
megoldásra fog kelleni törekednie, mely a belföldi ipar érdekei 
és a feltaláló érdekei között a helyes középúton marad. Ilyen 
helyes középútnak volna tekintendő, ha az ipari gyakorlatba 
vétel követelménye a szabadalmi időtartamnak csak második 
felében állíttatnék fel, vagy ha a gyakorlási kényszer és az át- 
engedési kényszer között egy bizonyos kapcsolat létesíttetnék. 

Miután a törvény intentiója a hazai ipar oltalmára van irá- 
nyulva, annak alkalmazása főleg a külföldi feltalálókkal szem- 
ben mutatkozik érdekkel bírónak, bár a belföldi szabadalom - 
birtokos a concret esetek különböző volta szerint ennek hatását 
többé- kevésbbé szintén súlyosan fogja érezni. 1871-ig a gyakor- 
lásba vétel igazolása hivatalból nem kívántatott. 1871-ben egy, 
az osztrák kereskedelmi ministerium által kezdeményezett ren- 
delet következtében azon ministerí praxis honosult meg, hogy 
külföldiek szabadalmuk meghosszabbítását csak azon feltétel 
alatt nyerhették, ha a törvényben előírt gyakorlást beigazolták. 
Ezen, sem a törvényen nem alapuló, sem a méltányosságnak és 
viszonosságnak meg nem felelő praxis (mely a belföldiekkel 
szemben nem alkalmaztatott) 1880-ban megszűnt és ezen idő 
óta az u. n. gyakorlási bizonyítást (Ausübungsnachweis) nem 
követelik. A szabadalombirtokosok egy ré3ze azonban évről-évre 
elővigyázatból vagy hatósági közbenjárás mellett vagy egyób- 
kénti hivatalos utón a szabadalom gyakorlását megállapíttatja, 

mely megállapítás a hivatalos szabadalomlajstromban az erde- 
iéit fél kívánatára kítüntettetík. Ezen megállapításoknak és bé- 
igazolásoknak a kereskedelmi ministeriumok eddigi judicaturája 
semminemű hatályt nem tulajdonít, ugy, hogy a szabadalom 
birtokosa a szabadalom megsemmisítésére irányuló perben gyak- 
ran hosszú évek múlva a gyakorlásba vetélt classicus bizonyíté- 
kokkal igazolni köteles. A mondottakból következik, hogy ha egy 
netaláni uj törvényben a gyakorlási kényszer fentartatnók, a tör- 
vénybe vagy a végrehajtási rendeletbe oly rendelkezéseket kel- 
lene felvenni, melyek egyrészt a gyakorlás anyagi terjedelmét és 
másrészt a bizonyítás módját szabatosan meghatározzák. 

Egy utalás a külföldre elegendő lesz annak kimutatására, 
mennyire kényszerítik a mindennapi élet szükségletei és tapasz- 
talatai még a hatóságokat és bíróságokat is, hogy a törvény túl- 
ságos szigorú rendelkezéseinek mérséklésére oly módon lépjenek 
közbe, mely közbelépés úgyszólván ezen tulszigoru intézkedések 
teljes mellőzését jelenti. Francziaországban ugyanis a törvény 
intézkedései nagyon is sujtók, a mennyiben a törvény a szabá- 
dalombirtokostól a szabadalmazott találmány gyakorlását egy 
igen rövid határidőn belül követeli, ezen határidő-meghosszabbí- 
tását semmi körülmények közt meg nem engedi, és azon kívül a 
szabadalmazott tárgy behozatalát a külföldről a szabadalom- 
birtokostól megtiltja, mely utóbbi rendelkezés különösen a kül- 
földi feltalálókra nagyon nyomasztó. A franczia törvény ezen 
rendelkezése olyannyira szigorúnak mutatkozott, hogy egyrészt 
a franczia judicatura ezen enyhíteni törekedett és hogy másrészt 
a franczia kormány a szabadalmi unióhoz való csatlakozása által 
ezen szigorú elven maga is rést tört. A franczia bíróságok a mél- 
tányosság álláspontjára helyezkedtek és a szabadalom elesését 
i^em mondták ki akkor, ha a szabadalom birtokosa kimutatta, 
hogy mindent megtett a gyakorlás eszközlésére, és hogy annak 
daczára ezt megvalósítani nem volt képes. Még tovább ment a 
franczia legfőbb törvényszék az 1880-as években, midőn a gya- 
korlás kérdésében egy híressé vált ítéletet hozott, mely lehetsé- 
gessé tette a franczia törvény hajthatatlan szigora és ridegsége 
elöl egyszer s mindenkorra kitérni. 

Kimondatott ugyanis ezen ítéletben, jobban mondva dönt- 
vényben, hogy egy szabadalom, mely két évig nem lesz gyakor- 

lásba véve, még akkor sem tekintetik megszűntnek, ha ahhoz 
pótszabadalom vétetik és ha a pót-szabadalmi okmány kiállítása 
óta két év még nem folyt le. 

Ezen ítélet által eszköz teremtetett arra, hogy a törvény 
által a gyakorlásra előírt rövid határidő pót- szabadalom kivétele 
által meghosszabbíttassék. Másrészt pedig, mint már fentebb 
említettük, a franczia törvény az unióhoz való csatlakozása által 
egy szelepet teremtett, miután az 1883 márczius 20-án létrejött 
Unió szerződés 5, §-a kimondotta, «hogy a szabadalmazott sza- 
badalmát nem veszti el, ha szabadalma szerint az unio-államok 
egyikében előállított tárgyakat azon országba behozza, melyben 
szabadalmat bír». — Ezen példák mutatják, hogy egy, a gyakor- 
lati életet oly mélyen befolyásoló jogintézménynél, mint a minő a 
szabadalmi gyakorlási kényszer, mindennemű szélső intézkedést 
kerülni kell, mert különben a törvény alkalmazásánál kényszerű 
szükségessége fog felmerülni oly segély teremtésének, mely eset- 
leg még tovább megy, mint a mennyire egy kezdettől fogva 
enyhébben szerkesztett törvény menne. 

A törvényben előírt gyakorlás igazolására irányuló kötele- 
zettség jelenleg csak Oroszországban és Svédhonban létezik. ügy, 
mint nálunk, a legtöbb államban is nem vizsgáltatik a gyakorlás 
kérdése hivatalból, hanem csak akkor, ha valaki a törvény által 
e tekintetben adott joggal élve, a szabadalomnak visszavételét, 
illetve megsemmisítését a gyakorlatba vétel hiánya okából köve- 
teli. Melyek lehetnek és legyenek a gyakorlási kényszer határai, 
és melyek ezen határok ma a legtöbb államban, a következők- 
ben kívánom kifejteni : 

A gyakorlási kötelezettség terjedelmének és módozatainak 
megállapításánál csak egy oly nemű törvényes szabályozás fog 
az igazság és méltányosság követelményeinek megfelelni, mely 
az itt kifejtett, a gyakorlást föltételező tárgyi indokokból szerve- 
sen és következetesen fejlődik. A szabadalom adományozása által 
elismeri az állam a föltaláló teljes tulajdonát az ipari világ terén 
megvalósított szellemi termékére és biztosítja neki ezen tulajdon- 
jogának egy, bár bizonyos föltételektől függő és ideiglenesen kor- 
látolt oltalmát. Habár a feltaláló joga szellemi tulajdonának 
oltalmára egy őt föltétlenül megillető jog, mégis e jogintézmény 
teremtésénél és fejlesztésénél nem szabad figyelmen kívül hagyni, 

hogy a szabadalmi jog egy egyezmény eredménye, miután az 
államhatalom a föltaláló érdekét nem csak a szellemi terméke 
tekintetében őt megillető feltétlen tulajdonjogánál fogva, hanem 
még azért is oltalmazza, mert a föltaláló szellemi tevékenységé- 
nek eredményei által az ország ipara közvetve előmozdíttatik. 
Mintán a szabadalom birtokosának biztosított oltalom a terme- 
lési jog kizárólagosságában áll, az általános ipar ezen kizáróla- 
gosság mellett csak olyképen istápoltatbatik, ha a szabadalom- 
birtokos jogainak sérelme nélkül még mások is élvezik az új 
találmány termelési előnyeit, ha tehát még más, az ipar terén 
"tevékeny egyének, mint munkások, művezetők, segédeszköz-szer- 
kesztők stb. foglalkozást és szakszerű iskoláztatást nyernek* s ha 
•ez által a feltaláló oldala mellett még más szerzési existentiák is 
fejlenek. Ezekből következik, hogy csak a termelés tekintethetik 
gyakorlásnak, hogy a szabadalom tárgyával való puszta kereske- 
dés ezeknek külföldi telepekről való behozatala által még akkor 
sem felel meg az általános ipar érdekeinek és az abból kóny- 
szerüleg folyó törvényszerű gyakorlási kötelezettségnek, ha ezen 
behozatal által a belföldi fogyasztók szükségleteiket olcsóbban 
fedezhetik is. Kétségkívül az itt felmerülő kérdések eldöntése 
körül figyelembe fog vétetni a belföldi fogyasztás is, de ezen 
tekintet nem lehet soha kizárólagosan döntő. 

Ha egyszer meg van állapítva, hogy csakis a productio te- 
kintethetik gyakorlásnak, azon kérdés oldandó meg, mikor és 
minő módon lesz az eszközlendő? 

A fenti fejtegetések kellő módon megvilágították, hogy ele- 
gendő, ha a szabadalombirtokos a találmány lényegét gyakorolja 
és hogy eltérések a részletekben nyomatékkal bíróknak nem te- 
kinthetők. Hogy ezen kérdés uj törvény létesítésénél tisztáztas- 
sék, ajánlatosnak mutatkozhatnék a gyakorlásnak «<x közérdek- 
ben* leendő eszközlését követelni, a mint ez a német törvényben 
meg van állapítva. Az eddigi törvényünkben előírt határidő, a 
mint már kifejtettük, oly rövidre van szabva, hogy a szóban forgó 
jogviszonyok ujabbi szabályozásánál mindenesetre hosszabb ha- 
táridőket kellene megállapítani. Azon rendelkezése eddigi törvé- 
nyünknek, hogy egy találmány gyakorlásában két évnél hosszabb 
szünetelés nem állhat be, határozottan tulszigoru. Az ipari élet- 
ben beállhatnak események és conjuncturák, melyek egy bizo- 

nyos tárgynak előállítását, tehát egy találmány gyakorlását hosz- 
szabb időre lehetetlenné teszik. Ezen okból egy szabadalom 
visszavételét gyakorlás hiánya miatt a törvényben nem kellene 
imperative kimondani, hanem egy oly szövegezés volna kívána- 
tos, mely a bírónak vagy az államkormánynak á jogot megadja 
a szabadalom visszavételét kimondhatni, illetve kérhetni. Ha az 
államhatalomnak csak azon joga, de nem egyszersmind azon köte- 
lessége lesz, hogy egy szabadalmat a gyakorlásba vétel hiányaira 
visszavezethető indokokból megszüntethessen, akkor azon hely- 
zetben is lesz,, hogy a feltalálót kimentő és méltánylást érdemlft 
körülményeket és viszonyokat is tekintetbe vehessen. 

Voltak esetek, melyékben a feltaláló kimutathatta, hogy 
találmányának tárgya csak bizonyos országokban állítható elő- 
és hogy ennélfogva a gyakorlás a belföldön lehetetlen volt. Elő- 
fordultak más esetek, melyekben a szabadalombirtokos arra 
hivatkozhatott, hogy a szabadalmazott tárgynak kelendősége a 
belföldön igen csekély, miért is egy külön gyártásnak a bel- 
földön való berendezése az észszerű gazdasági elvekkel ellen- 
tétben állana. Ha a feltaláló ezek mellett arra utalhatott, hogy 
komoly törekvések daczára a belföldi üzemtelepeken a gyakor- 
lásba vétel nem volt lehetséges, akkor felmentésére ez teljesen 
elegendő volt. 

Néhány példa teljesen fogja ezt beigazolni. Németország- 
ban annak idején szabadalom adatott egy homoru-üvegreflectorra. 
Egy perben ezen szabadalom visszavétele az ipari gyakorlásba 
vétel hiányából követeltetett, mivel szemben a szabadalombirto- 
kos arra hivatkozott, hogy a szabadalmazott tárgyak megfelelő 
használhatóságban csak Csehország üveghámoraiban állíthatók 
elő, minek folytán a gyakorlásba vétel Németországban nem volt 
eszközölhető. A német szabadalmi hivatal a szabadalmazott ezen 
álláspontját helyesnek ismerte el és ennél fogva elegendőnek 
találta e védekezést a szabadalom visszavételére irányuló indít- 
vány, illetve kereset visszautasítására. Kimentetett tehát ezen 
esetben a gyakorlásba vétel elmaradása, mert különös nehézsé- 
gek forogtak fenn és mert a bíróságok belföldi erdekeknek sérel- 
mét fenforgónak nem találták. A német Beichsgericht a bel- 
jöldi érdekeknek károsítását a reflector esetben szintén nem 
látta fenforgónak. A Reichsgericht a. közérdeket, még a mennyi- 

ben a fogyasztók belföldi érdeke is kérdésbe jön, nem abban 
látta, vájjon a reflectorok árai olcsóbbak lennének a szabadalom 
mellőzése esetén, hanem csak abban, vájjon arányítva azon árak- 
hoz, melyek a találmánynak a belföldön megfelelő módon való 
gyakorlása esetén esetleg léteznének, az a külföldön történt 
egyedüli gyakorlásba vétel folytán előidézett árak a belföldi fo* 
gyasztók részére megdrágíttatnak-e? Ezt a német legfőbb bíró- 
ság fenforogni nem látta, mert a reflectoroknak egy, a cseh 
gyártmánynyal egyenértékű jóságban Németországban leendő elő- 
állítása a szóban forgó szabadalmi per idejében legkedvezőbb 
esetben csak folytonos kísérletek és tökélyesbíté v si stádiumok 
eredménye lehetett volna, miért is a Eeichsgericht nem talált 
okot azon feltevésre, hogy a német ipar, mely Csehországban 
soha fenn nem állott, vagy már túlhaladott nehézségeket leküz- 
deni lesz kénytelen, még a Csehországból való behozatallal járó 
költségek és vámok tekintetbe vétele mellett is közel fekvő idő- 
ben oly olcsón fog dolgozhatni, mint ezt a cseh ipar képes. 

A feltalálót mentesítő fentemlített esetek másodika tekin- 
tetében, hogy t. i. a fogyasztás belföldön oly csekély, miszerint 
egy külön gyártás berendezése a józan gazdasági elvekkel ellen- 
keznék és hogy komoly kísérletek daczára egy már létező bel- 
földi üzemtelepen a gyakorlás nem volt elérhető, a lefolyt év- 
tized német tapasztalataiban szintén érdekes példákat talá- 
lunk. 

1883-ik évben Németországban csak egyetlen egy hámormü 
foglalkozott compoundpánczéllemezek készítésével. Ezen hámor- 
műnek egy feltaláló eredmény nélkül ajánlotta fel találmányát. 
Ezen tényt egy ily korlátolt fogyasztással bíró czikknél a német 
szabadalmi hivatal és a német Eeichsgericht elegendőnek tekin- 
tették a visszavételi panasz elutasítására és a szabadalom fen- 
tartására. Feltételeztetett ezen hatóságok által, hogy a szabada- 
lombirtokos a maga részéről mindent megtett, a mit egyálta- 
lában tehetett. Hasonló módon ítéltetett egy analóg esetben, 
melyben a szabadalom másnemű pánczéllemezekre vonatkozott, 
melyek olvasztott éreznek beöntése által lemezekké tétetnek és 
melyek kovácsolt vasból készült hengerszerű álló csapok (Steh- 
bolzen) által összeköttetnek. 

A gyakorlás hiányát igazoló és kimentő okok közt olyanok 

is vannak, melyek a belföldi ipari világ részére a szabadalom 
által keletkező előnyök combinatiója által állanak elő és melyek 
elvi cynosurája abban található, hogy a szabadalom gyakorlatba 
vételének egyes defectusai a gazdasági élet másik oldalán mu- 
tatkozó előnyök által compensaltatnak. Egy concret esetben sza- 
badalmazott porczellán-hengereknél csak egy egyszerű emeltyű- 
berendezés lett gyakorlásba véve és készítve a szabadalom által 
védett többszörös emeltyű-berendezések nélkül. A szabadalmi 
leírás szerint ezen esetben a feltalálót illető kizárólagos szaba- 
dalmi jogok két újság igénypontban voltak fentartva ; a szaba- 
dalombirtokos azonban csak az első szabadalmi igénypont tar- 
talmát vette gyakorlásba, míg a második szabadalmi igény- 
pont constructioja tekintetében a gyakorlásba vétel igazolható 
nem volt. 

A német szabadalmi hivatal megelégedett az első szabadalmi 
igénypont szerkezetének gyakorlásba vételével és a szabadalmat 
fentartotta. Ezen ítélet avval indokoltatott, hogy egy külföldi 
szabadalombirtokostól nem lehet követelni, hogy találmányát 
annak összes részeiben a belföldön gyakorolja, különösen akkor, 
ha az eset nemzetgazdasági jelentőségének főpontja az előállítás 
mellett még az alkalmazásban is fekszik. A porczellán hengereknek 
berendezése a lisztgyártásnál a német malomiparnak rendkívüli 
módon használt és oly nagymérvű előnyöket hozott, hogy ezen 
előnyökkel szemben Németországra nézve ezen hengerek összes 
variánsainak gyártásából remélhető nemzetgazdasági haszon 
aránylag keveset nyom a latban. Más esetekben a német judi- 
katura a szabadalmak fentartása mellett nyilatkozott, ha a ki- 
derített viszonyok hihetővé tették, hogy egy berendezendő gyár- 
tástól rendes haszonnal járó sikerek nem volnának elérhetők. 

Mindezen itt felhozott példákból azon elv vezethető le, hogy 
a gyakorlásba vétel kötelezettsége és a szabadalomnak a gyakor- 
lásba vétel hiányából leendő visszavétele iránti határozmányok 
enyhén magyarázandók és hogy ezen kérdésnél minden a körül 
forog, vájjon a feltaláló a találmány gyakorlásba vétele iránt 
mindent tett-e, a mi a körülmények szerint tőle várható volt. 
A szabadalmazottnak tehát, hogy gyakorlási kötelezettségének 
eleget tehessen, arra is fog kelleni törekednie, hogy engedélye- 
zési szerződéseket kössön. Vájjon ilyen nemű törekvések elegen- 

dőknek lesznek-e tekintendők, úgy, hogy, ha eredménytelenek 
maradtak, a feltaláló ezáltal mindent megtett, a mi a törvény sze- 
rint kötelessége volt, az mindenkor a concret eset körülményei 
szerint lesz megítélendő. Semmi esetre sem fog figyelmen kívül 
maradhatni az, ha valaki korábbi mulasztásokat jóvá tett és ha 
később a lehetőség szerint találmányát vagy maga vagy engedé- 
lyese által gyakorolta. A ki utólag kötelességét teljesítette, annak 
korábbi mulasztásait ki kell és ki lehet menteni és minden esetre 
a mindenkor fenforgó körülmények szerint lesz megítélendő az, 
mit vesztett a belföld korábbi időben és mit hozott a találmány- 
nak gyakorlásba vétele a belföldnek későbbi időben. 

Végül még a külföldi törvényeknek a gyakorlási kényszerre 
vonatkozó intézkedéseiről akarunk említést tenni, hogy aszóban* 
forgó kérdést jelen állása szerint röviden vázoltuk legyen, bár 
világos, hogy egy oly fontos anyagnak kimerítő kifejtése egy 
szűk határok közé szorított értekezés keretében alig lehetséges. 
Az észak-amerikai törvény nem ismeri a gyakorlási kényszert, a 
mint ez az eddigi angol törvényben sem volt meg. A jövőben 
azomban egy szabadalom visszavétele Angliában a szabadalom 
megadása napjától számított három év alatt lehetséges lesz, ha 
a szabadalombirtokos szabadalmát elegendő mérvben nem gya- 
korolja vagy nem használja vagy nem iparkodott elegendőképen 
arra, hogy a kihasználást és gyakorlást biztosítsa. A bizonyítás a 
szabadalombirtokost terheli. A franezia jog rendelkezéseiről már 
fentebb volt említés téve. Olaszországban a gyakorlásnak egy, 
illetve két év alatt kell megkezdődnie, a szerint, a mint a szaba- 
dalom egy öt évnél rövidebb időtartamra vagy öt évre adomá- 
nyoztatok és ugyanezen megkülömböztetés értelmében a gya- 
korlásnak nem szabad szünetelnie. A szabadalom visszavétele a 
kivitel hiányából azonban az esetben nem következhetik be, ha 
a kivitel félbehagyása vagy félbeszakítása a szabadalombirtokos 
akaratától független körülmények által okoztatik. Az olasz tör- 
vény szerint azomban a szabadalombirtokos nem fog azzal véde- 
kezhetni, hogy találmánya kivitelére elegendő anyagi eszközök 
nem állottak rendelkezésére. 

A portugál törvény megsemmisíti a szabadalmat, ha a 
találmány két éven belül nem gyakoroltatik, vagy a gyakorlás 
két éven át szünetel. Spanyolországban megszűnik a szabadalom 

vagy pótcertificatum kivitel hiányából a szabadalom vagy certi- 
ficatum kiállításától számított két éven belül. Csak törvénynyel 
hosszabbítható meg a határidő hat hónappal. A félbeszakítás 
egy óv és egy napra van korlátozva ós csak a vis major szolgál 
mentségi okul. Belgiumban a szabadalom semmisnek mondatik 
ki, ha gyakorlása a külföldön történt , kihasználástól számított 
egy év alatt a belföldön meg nem kezdetett vagy kellő ok nélkül 
egy éven át Belgiumban nem gyakoroltatott, míg az a külföldön 
mégis eszközöltetett. A határidő az első esetben csak .királyi 
határozat által hosszabbítható meg. 

Oroszországban a szabadalombirtokos a találmány meg- 
$zünésének elkerülése czóljából kötelezve van a találmányt vagy 
javítást nem később, mint a szabadalmi időtartam egy negyedé- 
nek folyamán teljes működésbe léptetni és hat hónappal később 
az adományozó departement-ben a helyhatóságnál tanúsítást 
előmutatni arról, hogy a szabadalom lényeges kivitelre jutott, 
azaz, hogy a találmány vagy javítás a használatba bevezettetett. 
A határidő a szabadalom adományozásakor a találmány lényege 
ós terjedelme szerint egy évre korlátozható vagy négy évre ki- 
terjeszthető. Az egész szabadalmi időtartam alatt évről-évre a 
folytonos használatot egyaránt ki kell mutatni. 

Az ezen fejtegetésekben foglalt adatokból érthetővé válik, 
ha a döntő és érdekelt körök figyelmét egy uj törvény teremtésénél 
különösen a gyakorlási kényszerre irányítjuk, mert annak ész- 
szerű szabályozása által a jogérzetnek elég lesz téve és egyszer- 
smind az összipar érdeke védhető és védendő. 

A szabadalomtulajdonos kötelességei közé tartozik annak 
lehetővé tétele, hogy mások a szabadalomnak tárgyát képező 
találmányra bizonyos, a törvényben megállapított feltótelek alatt 
jogokat szerezzenek és ezen találmányt élvezzék. Ezen köteles- 
ségével a szabadalomtulajdonosnak correlativ viszonyban áll 
másoknak joga a szabadalom használására, esetleg birtokbavéte- 
lére. A szerint, a mint a szabadalomtulajdonos teljesen meg- 
fosztható találmányától vagy nem, keletkeztek ezen alapon a 
kisajátítás és átengedés intézményei. 

A kisajátítás csakis az állam által gyakorolható és csakis az 
állam védelme, vagy a közjó érdekében. 

Eltekintve Francziaországtól, hol hiányzó törvényes rendel- 

kezesek daczára a franczia szabadalmi jogtudósok nézete szerint 
a szabadalmak kisajátítása megengedettnek tekintetik, a szaba- 
dalmi jogok kisajátítása a legtöbb törvényhozások által van 
elismerve. A szabadalmak kisajátítása tárgyaltatott az 1878-ik 
évi szabadalmi congressuson és ott e tekintetben a tülnyomó 
többség által azon határozat hozatott : «Le principe de l'expro- 
priation pour cause d'utilité publique est applicable aux bre- 
vets d'invention*. Az ujabb törvények közt az 1891-ikévi német 
szabadalmi törvény 5. §-ának második bekezdésében a kisajátítási 
jog van megállapítva. Az illető rendelkezés szószerinti szövege a 
következő : «Die Wirkung des Patentes tríttfemer insoweit nicht 
ein, als die Erfindung nach Bestimmung des Beichskanzlers für 
das Heer oder für die Flotté oder sonst im Interessé der öffent- 
lichen Wohlfahrt benutzt werden soll. Docb hat der Patent- 
inhaber in diesem Falle gegenüber dem Beiche oder dem Staate, 
welcher in seinem besonderen Interessé die Beschrankung des 
Patentes beantragt hat, Anspruch auf angemessene Vergütung, 
welche in Ermangelung einer Yerstándigung im Bechtswege 
festgesetzt wird». A kisajátítás Németországban ezek szerint csak 
a birodalom legfőbb tisztviselője rendelkezése folytán lehetséges, 
mi által a törvényhozó ott annak akart kifejezést adni, hogy 
csak nagyobb jelentőségű, igen fontos és az összbirodalom szem- 
pontjából tekintetbe jövő körülmények fenforgása esetén enged- 
tessék meg a kisajátítás. A kisajátítás esetei természetszerűleg 
csak exemplicative vannak felsorolva, bár a törvényt előkészítő 
tárgyalások alkalmával sokan voltak, kik a taxativ felsorolást 
kívánták. Az « Interessé der öffentlichen Wohlfahrt » tekinteté- 
ben a felszólalók aggodalmainak megnyugtatására a legújabb 
német törvény indokolása a közegészségügyre és annak követel- 
ményeire járványokkal, árvizekkel stb. szemben utalt. Egyébként 
a német törvény ezen rendelkezéseiben egyes jogtudósok csak az 
átengedési kényszer egy bizonyos nemét látták. Mások ezen jogot 
quasiexpropriationak nevezték. A portugál törvény szerint a ta- 
lálmányok kisajátítása, hol ez a közjó érdekében szükséges, tör- 
vénynyel elrendelhető. Az eddigi törvényünkben a kisajátítás joga 
nem volt megállapítva, de létezik e törvényben az államkor- 
mánynak egy a feltalálókra és a szabadalom-birtokosokra nézve 
sokkal veszélyesebb joga, mely a 29. §. 1. c. pontjában körül van 

írva és mely szerint a szabadalom érvényét veszíti: cwenn es mit 
öffentlichen Bücksicbten in Widerstreit tritt», mi fölött dönteni 
a törvényt végrehajtó rendelet 46. §-a értelmében a kereskedelmi 
minister kizárólag illetékes. Ilyen tág intézkedés mellett a kor- 
mány mindent tehet, a mint voltak esetek is reá, hogy egyes sza- 
badalom-tulajdonosokat szabadalmuktól egyszerűen teljesen meg- 
fosztotta, miután nem is kívántatik az, hogy « közérdek* forog- 
jon fenn, hanem egyszerűen csak « köztekintet ». A bécsi congres- 
suson felhozatott egy eclatans példa arra nézve, milyen kímélet- 
len módon élt az osztrák kereskedelmi minisztérium ezen jogával 
oly esetben, midőn más « köztekintet » nem forgott fenn, mint 
az, hogy egy új találmányra adott szabadalom létezése által az 
illető ipar többi érdekeltjei üzleti existentiájukban érzékeny mó- 
don veszélyeztetve voltak. Discretionarius hatalmat a szaba- 
dalmi jogban tehát semmi körülmények közt sem lehet az 
államhatalomnak adni. 

Az átengedési kényszer az ország ipari és gazdászati érdekei 
szempontjából kötelezni akarja a szabadalom-tulajdonost mások- 
nak is találmánya gyakorlását megengedni. A czél az, hogy a 
találmány és annak gazdászati előnyei minél szélesebb körök 
által élveztethessenek. Az átengedési kényszer kérdése szintén az 
egész szabadalmi jog leglényegesebb és legvitásabb kérdésének 
mondható. Nem tartozik feladatom körébe az átengedési kény- 
szer mellett vagy ellen állást foglalni, constatálnom kell csak azt, 
hogy a jelenlegérvénybenlevő törvényünk az átengedési kényszer- 
ről mit sem tartalmaz, a mi egyébként ezen különben nagyon is 
hiányos törvénynek speciális tulajdonságát nem képezi, a mennyi- 
ben az akkori törvényhozások egyáltalában nem ismerték az át- 
engedési kényszert, melynek kérdése legelőször a bécsi szabadalmi 
congressus alkalmával lett felvetve. Ha — a mi természetes — 
az átengedési kényszer kérdése egy uj szabadalmi törvény elvei- 
nek megállapításánál megbeszélések tárgyát fogja képezni, akkor 
ezen kérdést nem academice, hanem speciális magyar szempont- 
ból, vagyis egy fejlődő és kezdetleges stádiumban levő iparral 
biró ország szempontjából fog kelleni megoldani és szoros kap- 
csolatban a gyakorlásbavétel kérdésével, mely szoros kapcsolat, 
tekintettel különösen a külföldi találmányok jelenlegi és való- 
színűleg a legközelebbi évtizedekben is maradandó túlsúlyára, a 

már a bécsi congreesus alkalmával megállapított irányban alkal- 
mas lesz a magyar iparra fejlesztőleg hatni. Midőn a jelen tör- 
vény hiányairól van szó, az átengedési kényszert tehát esak oly 
irányban említhetem, hogy ezt a jelen törvény nem ismeri, 
ezzel azonban korántsem akarok állást foglalni a mellett, hogy 
az átengedési kényszer a maga theoretikai ridegségében Magyar- 
országban egy aj törvény behozásakor alkalmaztassák. 

Az átengedési kényszer hívei azt hangoztatják, hogy ugy a 
feltaláló érdeke, mint a közérdek is egyaránt követelik, miszerint 
a feltaláló monopóliumot ne gyakoroljon, hanem, hogy minden- 
kinek engedje meg találmányának használatát, megfelelő ellen- 
szolgáltatás teljesítése mellett. Felhozzák továbbá az átengedési 
kényszer mellett, hogy a szabadalomtól elveszi az egyedárúság 
színezetét és hogy ennélfogva a leghathatósb érv a szabadalmi 
oltalom fentartása mellett. Az átengedési kényszer kérdése leg- 
először felvettetett a bécsi congressusban, mely határozmányai- 
ban egy az átengedési kényszert pártoló álláspontot foglalt el, 
azonban kiemelte azt is, hogy ezen jog a szabadalom birtokosa 
ellenében csak nyilvános érdekben vétessék igénybe. Az átenge- 
dési kényszer ellenzői evvel szemben hangsúlyozzák, hogy ezen 
intézmény a feltalálónak a szabadalom által nyújtott oltalmat 
megsemmisíti, hogy keresztülvitele igen nagy nehézségekkel van 
összekötve, a mennyiben az átengedőnek fizetendő kártalanítás igen 
nehezen határozható meg. Nem csak az átengedési kényszer elvi 
helyessége, hanem annak terjedelme fölött is nagyon szétágazók 
a vélemények. Vannak, kik korlátlan átengedési kényszert köve- 
telnek; mások csak akkor látják azt helyén levőnek, ha annak 
megadása közérdekben fekvőnek mutatkozik, míg igen jelenté- 
keny csoportot azon nézet hívei alkotnak, mely szerint az áten- 
gedés csak a szabadalom megadásától számított néhány esztendő 
lefolyása után igényelhető legyen. Az átengedés megtagadásának 
jogkövetkezményei iránt szintén nem létezik egyértelműség. 
Egyes törvényhozásokban ezen megtagadás, bár előzetes admo- 
nitio után a szabadalom visszavételével megbüntettetik, de ezen 
rendelkezés tulszigorúnak és fölöslegesnek tekintetik, a mennyi- 
ben az átengedés kérdésében hozott birói ítélet az engedélyt pótló 
hatálylyal bírhat és így egyrészt a közérdek meg van óva, míg 
másrészt a szabadalmazottnak amúgy is már a hozott ítélet által 

reparált ellenállását a jogvesztés helyrehozhatlan büntetésével 
sújtani nem kell. Az 1877-iki és 1891-iki német szabadalmi tör- 
vények a 11. §. második bekezdésében a következőkép létesítet- 
ték az átengedési kényszert : «Das Patent kann nach Ablauf von 
drei Jahren (von dem Tag der über die Ertheilung des Patentes 
erfolgten Bekanntmachung gerechnet) zurückgenommen werden, 
wenn im öffentlichem Interessé die Ertheilung der Erlaubniss 
zur Benutzung der Erfindung an Andere geboten erscheint, der 
Patentinhaber aber gleichwohl sich weigert, diese Erlaubniss 
gegen angemessene Vergütung und genügende Sich erstellung 
zu ertheilen». Az angol törvény szerint a szabadalom tulajdonosa 
kényszeríthető licentiak adására, ha igazoltatik, hogy az átenge- 
dés megtagadása folytán a szabadalom a belföldön nem alkal- 
maztatok, vagy hogy a közönség jogosult kereslete ki nem elégít- 
tetik. A franczia, olasz és osztrák törvényekben az átengedési 
kényszerről mi sem foglaltatik. Az északamerikai egyesült-álla- 
mokban sincs a törvénybe felvéve, de ott a gyakorlati élet hono- 
sította. Az 1888-iki svájczi törvény 9. §-a szerint megszűnik a 
szabadalom, ha a szabadalom tárgya külföldről a Svájczba be- 
fa ozatik és ha a szabadalom tulajdonosa egyidejűleg svájczi át- 
engedési kérelmeket, melyek méltányos alapokon nyugosznak, 
visszautasított. Ugyanezen törvény megállapítja a 12. §. első 
bekezdésében az átengedési kényszert egy oly találmány javára, 
mely egy előbb szabadalmazott találmány használata nélkül nem 
értékesíthető, de csak azon esetben, ha a korábbi szabadalom 
iránti kérvény benyújtása óta már három év lefolyt és ha az uj 
találmány egy nevezetes ipari jelentőséggel bír. A hivatolt tör- 
vény 12. §-ának második bekezdésében megállapíttatik továbbá 
az egyenes átengedési kényszer a korábbi főszabadalom birtokosa 
javára, ki a későbbi szabadalom birtokosától, kinek ő engedélyt 
adott volt, az utóbbi találmány használására maga részéről kér- 
het engedélyt, de csak annak feltevése mellett, hogy a két talál- 
mány között tényleges összefüggés létezik. A svájczi törvény 
12. §-ának mindkét bekezdésében körülírt esetek ezen törvény 
saj átlagosságát képezik, míg a 9. §. esete a német törvényhez 
hasonlít, bár a kettő között azon eltérés vehető észre, hogy a 
német törvény szerint az átengedési kérelem alapját és feltételét 
a közérdek kell, hogy képezze, míg a svájczi törvény a kérelem 

méltányos indokát követeli csak, de ennek lehetőségét csak azon 
esetre szorítja, ha a szabadalmazott tárgy a külföldről a Svájczba 
behozatik. Látjuk tehát, hogy a svájczi törvény az átengedési 
kényszer intézményét teljesen honosította és hogy ott azon fel- 
fogás volt a mérvadó, melyet e törvény egyik commentatora a 
következő szavakkal fejezte ki: «La licence obligatoire a son 
analogue dans la loi civile; elle se justifie, de la mérne fagon, 
que la passage nécessaire*. (Éljenzés.) 



Dr. Schnierer Gyula : 

A t. felolvasó úr, — a mint különben ő maga is hang- 
súlyozta, - — a szabadalmi törvényhozás anyagának csak kis ré- 
szét érintette s ez maga is hosszabb időt vett igénybe : méltóz- 
tatik abból látni, hogy a jogászi körökben meglehetősen elhanya- 
golt ezen anyag mily nagy érdekkel bír, mennyi fontos kérdést 
foglal magában, melyek kis részéből s csak általánosan véve a 
t. felolvasó úr oly érdekes előadást tudott tartani. 

Előadását illetőleg vele legnagyobb részt egyet értek ; csak 
két megjegyzést legyen szabad tennem. Az első a későbbi sza- 
badalomnak az előbbivel való concurrentiájára vonatkozik. 
A t. előadó úr t. i. azon nézetben van, hogyha egy későbbi pá- 
tens azt tartalmazza, a mit az előbbi, a későbbi ellen szabada- 
lom bitorlási utón lehetne eljárni, mielőtt még az utóbbi sza- 
badalom törvényes úton megsemmisíttetett volna. E nézet 
Ausztriában nagyon elterjedt. Dr. Jakobival, a híres pátens- 
jogászsz&l napokig vitatkoztam e felett. Az ő nézete az volt, 
hogyha valaki egy létező pátenst tisztán lemásol, azt beadja s 
kéri a szabadalmazást, miután ez vizsgálat tárgyává a legtöbb 
európai rendszer szerint nem tétetik, ki kapja a pátenst s utá- 
nozza azt, a mi egy előbbinek jogosítványa ; az ellen azonnal 
kell eljárni, akár bűnügyi, akár polgári úton, lefoglalás stb. 
útján, mert különben, míg a második szabadalmat hosszú peres 
úton megsemmisítik : gyakran az elsőre nézve késő. Én felhoz- 
tam ellene, hogy egy szabadalom, mely administrativ úton kellő 
eljárás mellett ő Felsége nevében kiadatott, fentartandó mind- 
addig, míg az kellő eljárás mellett vissza nem vétetett ; azon 
ellenkező eljárás, mely szerint vagy politikai vagy birói hatóság 
a másik szabadalom tulajdonosa ellen, ki csak adott jogát gya- 
korolja, büntető úton eljárva felforgatná az egész competentiát 
is, mert ki van hivatva a fennálló rendeletek szerint a felett 

ítélni, hogy A) pátens teljesen egyenlő-e B) pátenssel? Ezt csak 
hivatott technikusok véleménye alapján a szabadalmat kiadó 
hatóság teheti. 

Jelenleg az eljárás az, hogy az előbbi szabadalom kényte- 
len az utóbbinak megsemmisítését kérni, talán két évig elhúzó- 
dik a per, míg a megsemmisítés kimondatik ; időközben a má- 
sodik szabadalom tulajdonosa az előbbeni szabadalmat gyakor- 
latba veszi. Ha az új törvényben akár az elővizsgálati rendszer 
"hozatik be, akár az angol felhívási rendszert fogadjuk el, akkor 
ily esetek nem fordulhatnak elő, azok irányában, kik jogaikra 
vigyáznak, vagy maguknak tulajdoníthatják a mulasztást, ha a 
másik szabadalom kiadása előtt eszközölt fölhívásra meg nem 
jelentek, kifogásaikat megtenni elmulasztották. De bármely el- 
járás mellett, ha a szabadalom a későbbi bejelentett kezében 
van, nézetem szerint csak azon felfogás helyes, hogy tilalmi 
vagy más intézkedések a szabadalom tulajdonosa ellen nem 
tehetők. 

Másik megjegyzésem a gyakorlatba vétel megbirálására vo- 
natkozik. Ez igen kényes kérdés ; a t. felolvasó úr egész tenden- 
tiája arra megy ki, hogy nézete szerint sokszor túlságos nagy 
szigor alkalmaztatik ; felolvasó úr maga fölemlítette, hogy Fran- 
cziaországban még sokkal szigorúbb a felfogás, csakhogy a pra- 
xis enyhíti azt, s nekünk is kellene enyhébb intézkedéseket 
tenni. 

Az én álláspontom ezzel ellenkezőleg az, hogy legczélsze- 
rübb volna a gyakorlátbavételi kényszert teljesen eltörülni és 
azt a törvényben teljesen mellőzni. 

Ez ellen azonban fellázadna az egész hazai ipar, mondván, 
hogy a szabadalomtulajdonosnak különben monopólium adatnék 
a külföldről behozott czikkekkel az országot elárasztani és a 
hazai ipart tönkre tenni. Az 1873-iki bécsi szabadalmi congres- 
sus a helyes utat kijelölte s az átengedési eljárásban találta 
azon módot, mely által lehet segíteni, t. i. azon kényszerben, 
miszerint a feltaláló köteles átengedni másoknak a gyakorlatot, 
ha ő azt belföldön általában nem, vagy nem kellő mérvben 
gyakorolja, bizonyos méltányos feltételek és kellő biztosíték 
mellett. Ezt szeretném az új törvénybe is felvenni. Jelenleg mi 
tehát kétszeresen ütjük az illető feltalálót, mert bent lesz a gya- 

korlatbavóteli és az átengedési kényszer is. De úgy látszik, hogy 
Magyarországon, Ausztriában s a legtöbb államban még nem 
érett azon eszme, hogy ez szükségtelen, hanem kívánják a sza- 
badalmat bizonyos idő alatt a belföldön gyakorlatba venni. 
De ha már a gyakorlatbavételi kényszert a törvénybe felvesz- 
szük, azt komolyan is keresztül kell vinni, de az eddigi eljárás 
— nálunk nem, mint az előadó úr monda — szigorú, sőt ne- 
vetségesen enyhe. Az egész eljárás abban áll, hogy a gyakorlat- 
ban nem tettünk semmit, gyárakat nem alapítottunk, mert ne- 
hézségek vannak, s a feltaláló lustasága ellen, ki 15 évig tátott 
szájjal várja a sült galambot, nem történt semmi, csak a szaba- 
dalom használata van minden más emberre akadályoztatva. 
Midőn a gyakorlatbavételi idő lejárta közel van (1 — 3 év), megy 
a szabadalmi ágens az elöljárósághoz s azt mondja : tessék egy 
szakértőt kiküldeni, a tárgyak a gyárban készülnek. Ezt aka- 
rom igazoltatni. Kimennek szakértőkkel s megmutatnak nekik 
valami csekély kísérletet és kis próbát, színleges gyakorlatba 
vételt, erről jegyzőkönyvet vesznek fel és a gyakorlatba vétel 
ismét két évre igazoltatott. Ep a napokban történt, hogy a har- 
madik esztendőben két irónt csináltak, a hatodik évben már 
négyet s minden alkalommal a magi&tratusnak megmutatták a 
két irónt s megmondták, hogy többet nem csináltak. S miután 
a teljes szabadság a külföldről való behozatalra fennáll, el- 
árasztják az egész országot külföldön készült irónnal s ők csi- 
nálnak minden esztendőben két irónt: mindezek azt hiszem 
eléggé dokumentálják, hogy ez csupa komédia ; inkább semmi 
törvényes intézkedés, mint ez ! Nézetem szerint tehát ellenkező- 
leg a felolvasó úr nézetével, arról kell gondolkoznunk, hogy a 
törvényt szigorúan alkalmazzuk. Ha a feltaláló nem képes, vagy 
nem akarja a találmányt gyakorolni, akkor ne kérjen szabadal- 
mat, hanem adjon szabadságot azoknak, kik ezzel foglalkozni 
akarnak s hozzá tőkével is bírnak ; vagy pedig az átengedési 
módszer szerint, a bíró határozza meg, hogy mily feltételek alatt 
adja át másnak. (Éljenzés.) 

Dr. Nagy Ferencz : 

T. teljes ülés! 

Én is bátor vagyok pár szóval hozzájárulni azon minden 
esetre actualis eszmék tisztázásához, a melyek szőnyegen van- 
nak. Első sorban örömömet fejezem ki, hogy a t. előadó úr nem 
azt a háládatos szerepet választotta, hogy a szabadalmi jog úgy- 
nevezett nagy kérdéseit tárgyalja pl., hogy minő rendszerre fek- 
tettessék az egész szabadalmi jog ; hogy vájjon a bíróság kezébe 
tétessék-e le a szabadalom kérdése ; kit illet a prioritás stb. ? 
hanem e helyett inkább egyes részlet-kérdéseket választott a 
tételes jog s egyúttal a készítendő jog szempontjából, a mivel 
minket annyival inkább lekötelezett, mert a nagy kérdéseket mi 
jogászok már egyszer tárgyaltak, az 1885-iki jogászgyűlósen, a 
hol nem valami nagy megállapodás jött ugyan létre, de mégis 
tárgyaltuk s így mindenesetre jobb volt most ránk nézve egyes 
fontos detail- kérdésekről felvilágosításokat kapni. 

A mi a t. előadó úr által fejtegetett kérdések érdemét kö- 
zelebbről illeti, szívesen hozzájárulok általában azon bírálathoz, 
a melyet ő gyakorolt s azon eredményekhez, melyekhez elju- 
tott. Különben is oly finom kérdések ezek, hogy az ember régi 
olvasmányai alapján s külön készülés nélkül alig képes önállóan 
hozzá szólni. 

Csak a következőkre vagyok bátor egy pár észrevételt tenni. 

Először is a mi azon viszonyt illeti, a mely a kül- s belföld 
között van s azon veszélyt, a mely többfélekép fenyeget — a 
mint az előadó úr is ecsetelte — a külföldi feltalálók s a kül- 
földön kapott szabadalmak részéről, legjobb volna nézetem sze- 
rint, ha a mi visszanyert függetlenségünket a szabadalmi jog 
terén e részben megint visszaadnék; nem ugyan Ausztriának — 
a mint eddig volt — hanem általában azon nemzeteknek, a 
melyekkel mi ipari és kereskedelmi viszonyban vagyunk, vagyis 

legelső törekvésünk arra kell, hogy irányozva legyen, hogy csat- 
lakozzunk az 1883-iki unióhoz, a melyhez ma már Európának 
és Amerikának sok állama csatlakozott (kivéve Angliát, Német- 
országot s ezek után indulva magunkat). Mihelyt megcsináltuk 
a szabadalmi törvényt, a legelső lépés utána ez unióhoz való 
csatlakozás legyen ; hogy így megteremtessék azon kölcsönös- 
ség, a mely a visszaélésekkel szemben megóv bennünket is, de 
megadja a külföldieknek is azt a jogállást, a melyet érdemelnek. 

A javítási szabadalom kérdésére nézve, az előadó úr abban 
a mindenesetre általánosan elterjedt nézetben ván, hogy azt fenn 
kell tartani magának a feltalálónak; úgy, hogy bizonyos idő 
alatt csak az ő javítása patentirozható ; tehát ha más tudna ia 
csinálni javítást, szabadalmat arra nem kaphat. Én nem tudok 
ezzel megbarátkozni. A szabadalom közzététele egyenesen pro- 
vocálja az embereket arra, hogy javításokat tegyenek, a me- 
lyekre rá se jöttek volna, ha a szabadalom nem közöltetett 
volna. E javítások esetleg sokkal messzebb viszik a találmáiiyt, 
s ha most a szabadalom ezt megakadályozza azzal, hogy az első 
feltalálónak monopóliumot biztosít, ez nézetem szerint közgaz- 
dasági érdeket nem képez. Sőt ellenkezőleg a közgazdaság ér- 
deke az, hogy minél tökéletesebb dolgokat kapjunk, s minél 
előbb s ha a feltaláló nem tud, más pedig tud javítást tenni, 
adjuk meg a javítónak is a lehetőséget, hogy azt értékesítse. 
Csak arra kell vigyázni, hogy az a pótszabadalom, a melyet egy 
harmadik kap, az eredetit tönkre ne tegye, vagyis az is megél- 
jen a szabadalmával, ki először kapta, s a másik is. Ennek leg- 
jobb módja volna, ha valamikép igazságos közösség létesíttet- 
nék köztük, a mely a concrét esethez képest bíróilag is meg- 
állapíttathatnék. Ez ugyan nem könnyű dolog, de azt hiszem, 
a közgazdaság érdeke szempontjából ez helyesebb principiális 
álláspont, mint az, hogy minden mást kizárjunk, hogy javításo- 
kat találjon ki és azokra szabadalmat kaphasson. 

Nem járulhatok továbbá ahhoz, a mit a t. előadó úr az 
igénypontokról mondott. Hogy a találmány detailliroztassék s 
külön-külön egyes pontok szerint megállapíttassék, hogy az mi 
újságot tartalmaz : az oda vezet, hogy minden egyes pontra 
nézve mintegy önálló szabadalom állana előttünk, vagyis egy 
szabadalom felbontatik több rész-szabadalomra, mely mindegyik 

önálló vitakérdést képez. En azt hiszem, ez a detaülirozás nem 
nagyon jó arra nézve, hogy a pereknek lehetőleg elejét vegyük, 
«őt ellenkezőleg ez a pereket provocálja. Minél inkább részle- 
tezzük, hogy mely része a szabadalomnak újság, annál több 
terrénumot adunk arra, hogy abból perek keletkezzenek. Néze- 
tem szerint tehát inkább az a helyes, ha a szabadalmat egysé- 
gesnek tekintjük s a concrét esetre bizzuk, hogy mi alapon le- 
hessen fellépni* Szóval én ezt úgy akarnám tekinteni, mint 
akárminő más jogviszonyt, a mely jogviszony egység, de a mely 
igen különböző, előre nem látható okokból szülhet vitát. 

Végül még a kisajátítást s a mi ezzel rokon, az átengedési 
kényszert illetőleg akarok pár szót mondani. En ebben a talál- 
mányi jog egyik legfontosabb kérdését látom, a mely a jövő 
kérdése. A szabadalom voltakép a közönségnek érdekeivel any- 
nyiban ellentétben áll, a mennyiben a közönség azt akarja, hogy 
minél könnyebben és szabadabban jusson a találmányhoz. Ha 
mi a találmánynak monopóliumot adunk csak azért, hogy ösz- 
tönözzük az illetőket találmányokra az által, hogy a vagyon- 
értékben, a melyet ők a kihasználásért kapnak, bizonyos recom- 
pensatiót nyerjenek : ez ellenkezik a közönség érdekével, a mely 
épen arra irányul, hogy a találmány lehetőleg szabad legyen. 
E két ellentétes érdek között van bizonyos küzdelem. A felta- 
láló érdeke, hogy a monopóliumot lehetőleg minél tovább még- 
tartsa, esetleg, mint pl. a szerzői jognál, még az örökösökre is 
hagyhassa. De a közönség érdeke nem engedte meg, hogy a 
pátensjog idáig menjen s a kisajátítási jog ezt az ellentétet még 
jobban akarja kiegyenlíteni, midőn lehetővé teszi, hogy a talál- 
mány bárki által s a nagy közönség által is megszereztethessék. 
Mihelyt pedig ezt a kisajátítási jogot elismertük, akkor nem 
szabad oly kisajátításra gondolni, a mely csak egyes speciális 
monopóliumnak, pl. a lőpor- vagy a dohány- gyártásnak vagy pl. 
a hadseregnek vagy haditengerészetnek biztosíttatik, hanem 
általános nemzeti kisajátítási jogot kell construálni. Igaz ugyan, 
hogy mi magyarok erre még kevéssé vagyunk alkalmasak, mert 
ehhez sok pénz kell. Az csak úgy kell keresztülvinni, hogy a 
helyett, hogy a feltaláló a saiát erejéből szerezze meg a talál- 
mány hasznát, ő megkapja azt a kisajátítás útján mintegy nem- 
zeti jutalom gyanánt. Bármennyire nehezen vihető ez azonban 

nagyobb mértékben keresztül, elvileg ezt a kisajátítási jogot 
minden körülmények közt el kell ismerni s azért az alkotandó 
törvényből nemcsak kifelejteni nem szabad, hanem nézetem 
szerint lehetőleg nagy súlyt kell ráhelyezni. 

Ezeket voltam bátor megjegyezni. Kivánom egyúttal, hogy 
ezen szabadalomkérdések minél behatóbban vitattassanak meg 
egyletünkben, a mi gyakorlatilag is szükséges, minthogy a sza- 
badalmi jog codifieatiója küszöbön áll. (Éljenzés.) 

Dr. Deutsch Izidor előadó : 

T. teljes ülés ! 

Mindenekelőtt van szerencsém az előttem szóló uraknak, 
dr. Schnierer ő Méltóságának és dr. Nagy Ferencz tanár úrnak 
köszönetemet nyilvánítani azon elismerő szavakért, melyekben 
előadásomat részesítették, és melyek annál kellemesebben érin- 
tettek, miután az előttem szólók állásuknál és szaktekintélyük- 
nél fogva kétségtelenül hivatottak a szóbanforgó kérdések elbí- 
rálására. Tárgyi észrevételeik tekintetében a következőket vagyok 
bátor előterjeszteni. 

Dr. Schnierer úr ő Méltósága két concurráló szabadalom 
közötti összeütközés esetében a jelen törvény alapján csak 
azon elintézést tartja lehetségesnek, melynek alapfeltételét a 
későbbi szabadalom megsemmisítése képezi, és ezen felfogá- 
sának elvi részét de lege ferenda is kívánja érvényesíteni, 
a mennyiben nézete szerint csak azon felfogás helyes, «hogy 
tilalmi vagy más intézkedések a szabadalom tulajdonosa ellen 
nem tehetők ». Móltóságának érveivel szemben felolvasásom- 
ban érintett saját nézetemet úgy az eddigi törvényben foglalt 
rendelkezések tekintetbe vétele alapján, mint a jövendő törvény 
alkotásánál mérvadó általános elvi szempontból a következő 
okoknál fogva vagyok kénytelen fentartani. 

A jelenleg fennálló törvényünk, melyben úgy mint Fran- 
ciaországban a rideg bejelentési rendszer talál megvalósulást, 
a szabadalmat a kérvényezőnek minden szavatosság nélkül meg- 
adja. A törvény a franczia jeligét «sans garantie du Gou verné- 
men t» a 17. §. következő rendelkezésében applikálja: «Eine 
wie immer geartete Untersuchung über die Neuheit oder die 
Nützlichkeit der angegebenen Entdeckung, Erfindung oder 
Verbesserung findet vor der Ertheilung des Privilegiums in 
keinem Falle statt ; wogegen aber auch eine Haftung dafür von 
Seite der Staatsverwaltung durchaus nicht eintritt, sondern 
das Privilégium in dieser Hinsicht lediglich auf Gefahr, Scha- 
den und Kosten des Privilegirten ertheilt wird». Ezen rendel - 

kezesből világosan folyik, hogy ez szabadalam adományozása, 
a szabadalmi okmány kiállítása nem jogalkotó, hanem csak 
tanúsító ténye az államhatalomnak és hogy maga a szabadalom 
nem jogforrás, hanem csak egy declarativ okmány. Az állam 
csak tanúsítja, hogy A) egy bejelentést tett nála, mely a szaba- 
dalmi okmány kiállításához vezetett és ugyanezt tanúsítja 
IJ^-nek is, ki ezen bejelentést későbben megtette volt és kinek 
bejelentése a mi rendszerünk mellett természetszerűleg szintén 
a szabadalmi okmány kiállításához vezetett. A jelenleg fennálló 
törvény egy másik általam idézendő §-ából kitűnik azon félre- 
magyarázhatlan tételes intézkedés, hogy A) a B) által kért és 
nyert szabadalom létezése daczára nincsen akadályozva szaba- 
dalmi jogainak activ érvényesítésében B) ellen, miből követke- 
zetesen csak az folyik, hogy nem gyökeredzik a törvényen azon 
felfogás, mely ezen activ érvényesítést csak a B) szabadalom 
megsemmisítése után tartja lehetőnek. A törvény 38. §-a ugyanis 
a következőket mondja : «Als ein Privilegiumseingrifif oder als 
die Verletzung eines Privilegiums ist anzusehen, wenn Jemand 
ohne Zustimmung der Privilegirten den Gegenstand des Privi- 
legiums auf die in der eingelegten Beschreibung dargestellte 
Art nachmacht oder nachahmt, sélbst in dem Falle, als die 
Nachmachung oder Nachahmung auf Grund eines ihm jedoch 
spáter verliehenen ganz oder theilweise identischen Privilegiums 
stattűnden sollteo. A törvény megengedi tehát a szabadalom- 
bitorlás üldözését és megbüntetését még azon esetben is, ha a 
tárgy előállítása későbbi szabadalom alapján történt és egyáta- 
lán nem mondja, hogy ezen üldözés és büntetés előfeltételét a 
későbbi szabadalom előzetes megsemmisítése képezi. Szerény 
nézetem szerint a szabadalombitorlás megtorlására és megszün- 
tetésére a sértett fél által felhívott bírói vagy politikai hatóság 
a bár saját szabadalommal is bíró utánzó elleni eljárása által a 
ministerium competentiójába nem nyúl bele, mert ezen eljárása 
által a későbbi szabadalom érvényességének kérdését koránt 
sem érinti. A későbbi szabadalom fenmaradhat, ha az utánzó 
meg is büntettetik és a bitorlási per eldönthetésére a bitorló 
saját szabadalmának előzetes megsemmisítése nem szükséges. 
Egyébként a szabadalombitorlási ügyek elbírálására illetékes 
hatóságok — kiknek legmagasabb fóruma ugyanazon minister, 

ki egyúttal a szabadalmak fermállhatásának kérdését is dönti 
el — mindenesetre képesek azt elbírálni, hogy az egyik szaba- 
dalom későbbi keletű, mint a másik, és szakértők segélyével 
könnyen tisztába jöhetnek a tárgyak azonossága fölött. Egyéb- 
ként a competentia másodrendű szereppel bir ott, hol fontos 
anyagi jogi kérdések döntendők el, mi mellett nem szabad el- 
felejteni azt sem, hogy a bitorlás elbírálása ép úgy történik 
Ő Felsége nevében, mint a szabadalom adományozása. Az ed- 
digi törvény 38. §ának speciális rendelkezésével szemben a 
határozatlan és általános irányú 22. §-ra hivatkozni nem lehet. 
A szabadalmi doctrina szempontjából tekintve a kérdést, 
szintén nem találhatok oly mozzanatokat, melyek két szabada- 
lom coliisiója esetére a felolvasásomban kifejtett nézetemet 
mégingatnák. A szabadalom által annak tulajdonosára terem- 
tett jogok negatorius természettel bimak. Másnak nem szabad 
a szabadalom tárgyát előállítani. Hiányzik azonban a szaba- 
dalmi jogosítványok tartalmából, még pedig a világ összes tör- 
vényeiben, annak biztosítéka, hogy a szabadalom tulajdonosa 
szabadalma tárgyát más személyek szabadalmi jogai által bán- 
tatlanul maga fogja előállíthatni. Ez az érvényesítés gazdászati 
oldalához tartozik, melylyel az állam nem törődhetik. Törődik 
az állam csak avval, hogy jogrendjében tiltja minden a szaba- 
dalmazottól külömböző személynek a tárgy előállítását. Ezen 
tiltó rendelkezés behatása alatt állott volt már a későbbi szabada- 
lom tulajdonosa, még mielőtt saját szabadalmát kérte és kapta 
és ez utóbbinak kiadása által a korábbi tiltó rendelkezések ha- 
tálya meg nem szünhetik. Lehet mondani, hogy a korábbi sza- 
badalom tiltó -hatásai mindenkivel szemben szerzett jogot ké- 
peznek, melytől a korábbi szabadalom tulajdonosa nem fosztat- 
hatik meg az által, hogy valaki ugyanezen tárgyra később sza- 
badalmat kért és kapott. Ez annál is inkább áll, mert a felta- 
lálót, ki szellemi munkájával az ipar körét egy uj terrénum 
teremtése által nagyobbította, a feltalálás ténye folytán azon 
jog illeti meg, hogy 15 — 17 — 20 évig, tehát ameddig a tételes 
törvény ezt megengedi, egyedül és kizárólag uralja e terrénu- 
mot. Az állam, melytől ő ezen tisztán szellemi munkájának gyü- 
mölcsét képező jogot nem is kapta, mely ezen jogot csak 
deklarálja, de nem teremti, nem lehet jogosítva, ezen jog érvé- 

üyesítését megnehezíteni az által, hogy később bejelentett sza- 
badalmak előzetes megsemmisítésétől teszi ezt függővé.. A ké- 
sőbbi szabadalom bejelentése előtt a jogviszony a két szabada- 
lom alanyai közt az volt, hogy az első szabadalom alanyának 
kizárólagos joga által mindenkinek, tehát a később kért szabada- 
lom alanyának is tiltva volt a szabadalom tárgyát előállítani és 
azt elárusítani ; ezen már egyszer létező jogviszonyt egy később 
beállott tény, t. i. a második szabadalom kiadása többé nem 

« 

alterálhatja. 

A gyakorlatba vétel kérdését illetőleg ő Méltósága által 
felhozottakra bátorkodom megjegyezni, hogy a gyakorlási kény- 
szer intézménye a legkülönfélébb compromissumok szüleménye. 
Compromittál az államhatalom a feltalálóval, az illető ország 
iparának fejlettebb vagy fejletlenebb viszonyaival, esetleg a 
fogyasztás érdekeivel, valamint a concret esetekben fenforgó 
körülményekkel is. Ilyen compromissumokat a felolvasásom- 
ban idézett példákban elegendő számban találunk, és hogy a 
mindenkor létező körülményeket is mennyire kell tekintetbe 
venni, arra nézve csak azt említem, hogy vannak és lehetnek 
esetek, midőn valaki egyátalán nem képes a találmányt gyakor- 
latba venni. Tegyük fel, — ■- hason eset nem rég adta elő ma- 
gát, — hogy egy a higany-bányászatnál alkalmazandó eljárás 
képezi a találmány és így a szabadalom tárgyát és az ország- 
ban higany-bánya ez idő szerint nem létezik. Hol vegye már 
most a szabadalomtulajdonos találmányát gyakorlatba? Elvként 
kell tehát szem előtt tartani, hogy a gyakorlási kényszer intéz- 
ményénél az összes felmerülhető érdekekkel és körülményekkel 
kell számolni és azokat méltányos módon figyelemben részesí- 
teni, a mi nem zárja ki azt, hegy a fennálló törvényes intézke- 
dések komolyan alkalmaztassanak. 

Dr Nagy Perencz tanár úr megjegyzéseire a következőkben 
bátorkodom válaszolni. A t. tanár úr első sorban kifejezést 
adott azon kívánságnak, hogy csatlakozzunk az 1883-iki Unió- 
hoz. Ezen kívánsághoz készségesen hozzájárulok. Ez saját érde- 
künk, és szabadalomjogi tekintetben honosaink positióját csak 
előnyösebbé teheti. Elég e tekintetben az Unióhoz tartozó álla- 
mok hozzátartozóinak e kapcsolat által érintett jogviszonyaira 
utalni. Az Unió alapját képező 1883-iki conventió értelmében 

mindegyik szerződési állam alattvalói a többi államban a talál- 
mányi szabadalmak tekintetében ugyanazon előnyöket élvezik, 
melyeket az illető törvényhozás a belföldieknek nyújt. Előnyök 
és könnyítések biztosíttatnak a szerződő államok hozzátartozói- 
nak úgy a. szabadalmak kérvényezése, mint azok gyakorlása 
tekintetében és ezen a kiállításokoni ismertetés elleni immuni- 
tásra is kiható előnyöket még azok is élvezik, kik az Unió álla- 
mok egyikének sem honosai, de ezen államok egyikében ipari 
és kereskedelmi teleppel bírnak. Kétséget nem szenved, hogy 
törekednünk kell saját honosainknak ezen előnyök élvezetét 
lehetővé tenni, a mint Németországban is nagy mozgalom ke- 
letkezett már az Uniohozi csatlakozás elérésére. 

A mi a t. tanár úrnak a javítási szabadalmak tekintetében 
tett megjegyzéseit illeti,' legyen szabad arra utalnom, hogy az 
általam megpendített elvi irány nem czélozza azt, miszerint a 
javítási szabadalom kérvényezésének és elnyerhetésének jogától 
más, mint a feltaláló ki legyen zárva feltétlenül és minden- 
korra, hanem csak azt, hogy csak bizonyos ideig, 1 — 2 évig, 
a javítás joga az eredeti feltalálónak fentartva. A tisztelt ta- 
nár úr által felvetett ezen eszme, hogy valami igazságos 
közösség létesíttessék a feltaláló és a javító között, a leg- 
újabb svájczi törvényben megvalósíttatni kisértetett, de ott is 
(12. §.) a javító ezen közösség létesítését csak akkor kérheti, ha a 
korábbi szabadalom kérvényezése óta három év már letelt, míg 
megfordítva az alap feltaláló csak tényleges kapcsolat fenforgása 
eseten kérheti azt. Egy bizonyos kimélési időt (Eespektszeit) 
találunk tehát mindenütt. Egyébként miután az egész szaba- 
dalmi jog, eltekintve az alapvető eredeti jogosítványtól, nem 
egyéb mint az egyezmények jogintézménye, az alaptalálmány 
jogai úgy is óvhatok meg, hogy — mint kifejteni volt szeren- 
csém — [az ideiglenes leírások behozatnak, úgy hogy a feltaláló, 
kinek találmánya még nem kész, ideiglenes leírást deponál és 
azt egy, két, vagy három évig javítani kizárólag jogosítva ma- 
rad. Az elv, mely az alap- és javítási szabadalom alanyai kö- 
zött egy bizonyos törvényi nexust teremteni akar, elfogadható 
és új törvényben ennek megvalósítása megkísérhető. A törvények 
legjobb próbaköve a gyakorlati élet ; ha ezen nexus nem fogna 
czélszerünek bizonyulni, novellaris utón csakhamar lehet reme- 

durát alkotni. Hisz a németek 1877-iki törvényüket alig tíz évi 
alkalmazás után kezdték már revideálni és 14 évi fennállás 
után meg is változtatták. 

Az igénypontok tekintetében az általam elfogadott állás- 
pont abban culminál, hogy szabatosság legyen a vezérelv, és 
hogy a találmánynak lényege a leírásban megállapíttassék, tekin- 
tett nélkül arra, vájjon az ujdonsági jogfentartás egy vagy több 
pontba van-e foglalva. Különösen gyakorlati jelentősége lesz 
ennek a combinált szabadalam eseteiben (Combinations pa- 
tent), melyre az általam felhozott példa is vonatkozott. Lénye* 
gileg egyetértek a t. tanár úrral, csak abban térek el az ő néze- 
tétől, hogy én nem a concret vitás esetben akarom az eldöntés 
cynosuráját megállapítani, hanem eleve, mindjárt a szabadalom 
adományozásakor. 

Végül említette a t. tanár a kisajátítás és az átengedés 
jogintézményeit. Nézetét ezen intézmény szükséges volta tekin- 
tetében teljesen osztom, a mint már az értekezésem erre vonat- 
kozó részében erre vonatkozó fejtegetéseimben is kitűnik, de 
nem oly messzire menő perspectivákkal. A kisajátítási jognak 
meghatároltnak kell lennie. Általában pedig nem hiányozhat a 
törvényből. Az általam idézett példa tekintetében Dr Környey 
collega úrra hivatkozhatom. A bécsi congressus alkalmával 
hallotta ő az ott hangoztatott panaszokat a Hoffmann-fóle kör- 
kemencze szabadalom megsemmítése miatt, mi lehetetlen lett 
volna, ha törvényünk a kisajátítást ismeri. Az átengedési kény- 
szer kérdésében magam részéről a legnagyobb óvatosságot kelL 
javasolnom, annál is inkább, mert e téren a tapasztalatok még 
hiányoznak. Hisz a nehézségek szembeötlők, ha csak a kérdés- 
nek azon egy oldalára utalok, miszerint a szabadalomtulajdo- 
nosnak egy oly főérdeke is van, melynél fogva nem adhatja, 
oda találmányát mindenkinek, a mennyiben t. i. a jó és meg- 
felelő kivitel egyáltalán nem ellenőrizhető: holott a találmány 
silány előállítása tönkre tehetné a feltaláló hírnevét. 

Ezek voltak sporadikus észrevételeim. (Éljenzés.) 

